open-index/open-wikipedia-markdown huggingface dataset:
మైలాదుత్తురై జిల్లా

**మైలాదుత్తురై జిల్లా**, భారతదేశం, తమిళనాడు రాష్ట్రంలోని జిల్లాలలో  ఒకటి. జిల్లా ప్రధాన కార్యాలయం మైలాదుత్తురైలో ఉంది.

## భౌగోళికం
జిల్లా ఉత్తర సరిహద్దులో కడలూరు జిల్లా, పశ్చిమాన తంజావూరు జిల్లా, దక్షిణ సరిహద్దులో తిరువారూర్, పుదుచ్చేరిలోని , కారైకాల్ జిల్లాలు, తూర్పున బంగాళాఖాతం ఉన్నాయి.

కావేరీ నది సారవంతమైన తీరప్రాంతంలో ఈ జిల్లా ఉంది.పూర్తిగా చదునైన మైదానంతో ఉంటుంది. కావేరి, అలాగే దానిఅనేక ఉపనదులు జిల్లాగుండా ప్రవహించి ఇక్కడ సముద్రంలో కలుస్తాయి.కడలూరు ఉత్తర సరిహద్దులో ఎక్కువ భాగం కొల్లిడం నది ద్వారా ఏర్పడింది.

## జనాభా శాస్త్రం
2011 జనాభా లెక్కల ప్రకారం, మైలదుత్తురై జిల్లాలో 9,18,356 జనాభా ఉన్నారు. అందులో 1,76,568 (19.23%) మంది పట్టణ ప్రాంతాల్లో నివిసిస్తున్నారు.మైలదుత్తురై జిల్లాలో ప్రతి 1000 మంది పురుషులకు 1029 మంది స్త్రీలు ఉన్నారు.జనాభాలో షెడ్యూల్డ్ కులాలు వారు 32.31% ఉండగా,షెడ్యూల్డ్ తెగలు వారు 0.23% మంది ఉన్నారు. 99.32% మంది ప్రధాన భాషగా తమిళ్ మాట్లాడతారు.

## పరిపాలనా విభాగాలు
మైలాదుత్తురై జిల్లాలో మైలాదుత్తురై, సిర్కలి అనే రెండు రెవెన్యూ డివిజన్లు ఉన్నాయి. మైలాదుత్తురై, కుతాళం, సిర్కలి, తరంగంబాడిఅనే నాలుగు తాలూకాలు ఉన్నాయి. 287 రెవెన్యూ గ్రామాలున్నాయి. జిల్లాలో మైలాదుత్తురై, కుతాళం, సిర్కలి, కొల్లిడం, సెంబనోర్‌కోయిల్‌ అనే ఐదు పంచాయితీ బ్లాకులు, 241 గ్రామ పంచాయతీలు ఉన్నాయి. మైలాదుతురై, సిర్కలి అనే రెండు పురపాలక సంఘాలు, మానల్మేడు, వతీశ్వరన్కోయిల్, కుతాళం, తరంగంబాడి అనే నాలుగు పట్టణ పంచాయతీలు ఉన్నాయి.

## రాజకీయం

## వ్యవసాయం
జిల్లా ప్రధాన ఆర్థిక వ్యవస్థలలో ఒకటైన వ్యవసాయం రాష్ట్రంలో వరి ఉత్పత్తిలో అధిక వాటాను అందిస్తుంది. ఈ జిల్లాలో చాలా ముఖ్యమైన వ్యవసాయ పంటలను పండిస్తారు. ప్రధాన పంటలు వరి, వేరుశనగ, పప్పులు, అల్లం, చెరకు, పత్తి.

## చేపలు పట్టడం
ఎండుచేపలు తయారీ , రొయ్యల పెంపకం వంటి పారా మెరైన్ కార్యకలాపాలతో పాటు చేపలు పట్టడం జిల్లాకు రెండవ ప్రధాన ఆర్థిక వ్యవస్థ. సముద్ర పర్యావరణ వ్యవస్థ మానవాళికి ఆహారం, మందులు, పారిశ్రామిక ఉత్పత్తులపై ద్వారా ఆర్థిక పరిస్థతి ఆధారపడి ఉంది, లోతట్టు ఫిషింగ్ ఈ ప్రాంతంలో బాగా దోహదం చేస్తుంది.

## దేవాలయాలు

* వీరటేశ్వరర్ స్వామి ఆలయం, తిరుప్పరియలూర్
* వీరటేశ్వరర్ ఆలయం, తిరువిర్కుడి
* వీరటేశ్వరర్ ఆలయం, వాజువూర్
* మసిలమణీశ్వర స్వామి దేవాలయం
* వీరటేశ్వరర్ స్వామి ఆలయం, కోరుక్కై
* వేదరాజన్ ఆలయం, తిరునగరి
* పురుషోత్తమ పెరుమాళ్ ఆలయం
* సాయావనేశ్వరర్ ఆలయం
* నఱ్ఱుణైయప్పర్ ఆలయం

## ఇది కూడా చూడు

* తమిళనాడు జిల్లాల జాబితా
* ఆనైమెలగారం
* అనంతనల్లూర్
* ఒతవంతంకుడి
* కంబర్మేడు మైలాదుత్తురై

## మూలాలు


## వెలుపలి లంకెలు

వర్గం:తమిళనాడు జిల్లాలు
వందనా వైద్య

**వందనా వైద్య పాఠక్** గుజరాత్ రాష్ట్రానికి చెందిన నాటకరంగ, టివి, సినిమా నటి. *ఖిచ్డీ* ఫ్రాంచైజీలో జయశ్రీ పరేఖ్ పాత్రకు ప్రసిద్ధి చెందింది. *సాథ్ నిభానా సాథియా* అనే సీరియల్ లో గౌరా అనే పాత్రను పోషించింది.

## జననం
వందనా వైద్య గుజరాత్ లోని అహ్మదాబాద్‌లో జన్మించింది. వందన తండ్రి అరవింద్ వైద్య గుజరాతీ నటుడు.

## నటనారంగం
1995లో టెలివిజన్‌లోకి అడుగుపెట్టి, *హమ్ పాంచ్‌* సీరియల్ లో మీనాక్షి మాథుర్ పాత్రలో నటించి స్టార్‌డమ్ సంపాదించింది. గుజరాతీ నాటకాల్లో కూడా నటించింది.

## వ్యక్తిగత జీవితం
*అప్నే*, *గుమ్నామ్* (2008), *రైట్ యా రాంగ్* (2010) వంటి చిత్రాలను రూపొందించిన రచయిత-దర్శకుడు నీరజ్ పాఠక్‌తో వందన వివాహం జరిగింది. వారికి ఒక కుమారుడు (యష్), ఒక కుమార్తె (రాధిక) ఉన్నారు.

## టెలివిజన్
* *హమ్ పాంచ్* (1995–1996, 2005–2006)
* *ఏక్ మహల్ హో సప్నో కా* (1999–2002)
* *ఖిచ్డీ* (2002-2004)
* *యే మేరీ లైఫ్ హై* (2004–2005)
* *ఇన్‌స్టంట్ ఖిచ్డీ* (2005)
* *మెయిన్ కబ్ సాస్ బనూంగి* (2008–2009)
* *మిస్సెస్ & మిస్టర్ శర్మ అలహాబాద్‌వాలే* (2010–2011)
* *ఆర్కే లక్ష్మణ్ కి దునియా* (2011–2013)గా 
* *మహిసాగర్* (2014–2015)
* *బడి దూర్ సే ఆయే హై* (2014–2015) 
* *సాథ్ నిభానా సాథియా* (2015–2016; 2016–2017)
* *సావిత్రి దేవి కాలేజ్ & హాస్పిటల్* (2017–2018)
* *ఖిచ్డీ కిచిడి* (2018)
* *యే తేరీ గలియన్* (2018)
* *మన్మోహిని* (2018–2019)

## సినిమాలు
* *గోల్కేరి* (2020, గుజరాతీ)
* *కెహ్వత్‌లాల్ పరివార్* (2022, గుజరాతీ)

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:గుజరాతీ సినిమా నటీమణులు
వర్గం:టెలివిజన్ నటీమణులు
వర్గం:రంగస్థల నటీమణులు
2023 క్రెసెంట్ క్రికెట్ కప్

**క్రెసెంట్ క్రికెట్ కప్** (ఆంగ్లం: Crescent Cricket Cup) అనేది టాలీవుడ్, బాలీవుడ్ జట్ల మధ్య ప్రతి ఏడాది జరిగే క్రికెట్ పోటీ. 2023లో ఫిబ్రవరి 26న హైదరాబాద్‌లోని ఎల్బీ స్టేడియంలో జరగనున్నాయి. ఈసారి థీమ్ *సే టు నో డ్రగ్స్*. బాలీవుడ్ టీమ్ కెప్టెన్ గా అర్బాజ్ ఖాన్ వ్యవహరిస్తున్నాడు. ఈ క్రికెట్ కప్ లాంచ్ ఈవెంట్ హైదరాబాద్‌లో 2023 జనవరి 22న నిర్వహించగా సీసీసీ విన్నర్‌, రన్నర్‌ కప్‌లను మంత్రులు మహమూద్‌ అలీ, తలసాని శ్రీనివాస్‌యాదవ్‌, అచ్చంపేట ఎమ్మెల్యే గువ్వల బాలరాజు ఆవిష్కరించారు.

## ప్రవేశం
**ఆసక్తి ఉన్నవారు క్రెసెంట్ క్రికెట్ కప్ మ్యాచ్‌ చూడడానికి స్టేడియంలోకి ప్రవేశం పూర్తిగా ఉచితం అయితే ముందస్తుగా** సీసీసీ వెబ్‌సైట్‌లో తమ పేర్లను నమోదు చేసుకుని పాస్‌లను పొందాల్సిఉంటుంది.

## ఇవీ చూడండి

* సెలబ్రిటీ క్రికెట్ లీగ్

## మూలాలు


వర్గం:భారతదేశంలో క్రికెట్ లీగ్‌లు
వర్గం:హిందీ సినిమా
సుధీర్ వర్మ (నటుడు)

**సుధీర్ వర్మ** భారతీయ యువ నటుడు. ఆయన ప్రధానంగా తెలుగు సినిమాల్లో నటించాడు. అలాగే కొణిదెల సుస్మిత నిర్మించిన *[[షూట్ అవుట్ ఎట్ ఆలేర్|షూటౌట్ ఎట్ ఆలేర్]]* అనే వెబ్ సిరీస్ లో కూడా నటించాడు.

## జీవిత గమనం
2013లో కిశోర్ తిరుమల దర్శకత్వం వహించిన సెకండ్ హ్యాండ్ సినిమాతో ఆయన అరంగేట్రం చేసాడు. 2016లో వచ్చిన కుందనపు బొమ్మ చిత్రంలో ఆయన నటించాడు. ఈ చిత్రానికి ముళ్ళపూడి వెంకటరమణ కుమారుడు వర ముళ్ళపూడి దర్శకత్వం వహించాడు. ఆ తర్వాత సుధీర్ వర్మ మరికొన్ని సినిమాలు, వెబ్ సిరీస్ లలో కూడా కీలక పాత్రలను పోషించాడు.

## ఫిల్మోగ్రఫీ

## మరణం
సుధీర్ వర్మ విశాఖపట్టణం లోని అతని నివాసంలో 2023 జనవరి 23న ఆత్మహత్య చేసుకున్నాడు.

## మూలాలు

వర్గం: 2023 మరణాలు
వర్గం:తెలుగు సినిమా నటులు
పేరూరు ఎత్తిపోతల పథకం

**పేరూరు ఎత్తిపోతల పథకం**, తెలంగాణ రాష్ట్రం, మహబూబ్ నగర్ జిల్లా, దేవరకద్ర మండలంలోని వెంకటాయిపల్లి- పేరూరు గ్రామాల మధ్యలో నిర్మిస్తున్న ఎత్తిపోతల పథకం. రామన్ పాడు బ్యాక్ వాటర్ నుంచి నీటిని ఎత్తిపోసేందుకు తెలంగాణ ప్రభుత్వం నిర్మిస్తున్న ఈ ఎత్తిపోతల పథకం ద్వారా పేరూరు, వెంకపల్లి, అమ్మాపూర్, వెంకటగిరి, రేకుళంపల్లి, దాసరిపల్లిలోని 3500 ఎకరాలకు సాగునీరు అందుతుంది.

## పరిపాలనా అనుమతులు
2021 మార్చి 23న ఈ ఎత్తిపోతల పథకానికి ప్రభుత్వం పరిపాలనా అనుమతులు మంజూరు చేసింది. నిర్మాణానికి కావలసిన 51 కోట్ల రూపాయల నిధులను మంజూరుచేస్తూ ఉత్తర్వులు జారీ చేసింది. 

## పేరూరు ఎత్తిపోతల పథకం
ఈ గ్రామ సరిధిలో 55 కోట్ల రూపాయలతో నిర్మిస్తున్న ఈ ఎత్తిపోతల పథకానికి 2022, జూన్ 4న తెలంగాణ రాష్ట్ర ఐటి, పురపాలక పరిశ్రమల శాఖామంత్రి కల్వకుంట్ల తారక రామారావు శంకుస్థాపన చేశాడు. ఈ కార్యక్రమంలో రాష్ట్ర  రోడ్లు-భవనాల శాఖామంత్రి వేముల ప్రశాంత్ రెడ్డి, పర్యాటక సాంస్కృతిక శాఖామంత్రి వి. శ్రీనివాస్ గౌడ్, మహబూబ్‌నగర్ ఎంపీ మన్నే శ్రీనివాస్ రెడ్డి, ఎమ్మెల్సీ కసిరెడ్డి నారాయణ రెడ్డి, దేవరకద్ర ఎమ్మెల్యే ఆల వెంకటేశ్వర్ రెడ్డి, జడ్చర్ల ఎమ్మెల్యే సి.హెచ్. లక్ష్మారెడ్డి, అచ్చంపేట ఎమ్మెల్యే గువ్వల బాలరాజు, ఇతర ప్రజాప్రతినిధులు, అధికారులు పాల్గొన్నారు.

## మూలాలు

వర్గం:మహబూబ్ నగర్ జిల్లా

వర్గం:కృష్ణా నదిపై ఉన్న వంతెనలు
వర్గం:తెలంగాణ జలాశయాలు
వర్గం:మహబూబ్ నగర్ జిల్లా ప్రాజెక్టులు
వర్గం:తెలంగాణ ప్రభుత్వ నిర్మాణాలు
వర్గం:తెలంగాణ ఎత్తిపోతల పథకాలు
ఉప్పల్ స్కైవాక్

**ఉప్పల్ స్కైవాక్‌**, తెలంగాణ రాష్ట్రం, మేడ్చల్ జిల్లా, ఉప్పల్ జంక్షన్‌లో పాదచారుల భద్రతకోసం తెలంగాణ ప్రభుత్వం నిర్మించిన పాదచారుల వంతెన. 25 కోట్ల రూపాయలతో 660.0 మీటర్లు పొడవు, 6 మీటర్ల ఎత్తులో లూప్‌ ఆకారంలో నిర్మించిన ఈ స్కైవాక్‌ దేశంలోనే అత్యంత పొడవైన వంతెనగా రికార్డుల్లోకి ఎక్కింది.

## ప్రతిపాదన
ఉప్పల్ చౌరస్తాలో నిత్యం 20వేల నుండి 30వేల మంది రోడ్డు దాటుతుంటారు. ఆ సమయంలో తరచుగా రోడ్డు ప్రమాదాలు జరుగుతుండడం, ప్రమాదాలలో ఎక్కువశాతం మహిళలు, పాఠశాల విద్యార్థులు గాయపడుతున్న అంశాలను దృష్టిలో పెట్టుకొని ఈ ప్రాజెక్ట్ ను నిర్మించాలని ప్రభుత్వం నిర్ణయించింది.

రామంతాపూర్‌-బోడుప్పల్‌ రోడ్డుకు, హబ్సిగూడ-ఎల్బీనగర్ వైపు మార్గాలను అనుసంధానం చేస్తూ పాదచారులు అన్ని వైపులా వెళ్ళేందుకు వీలుగా ఈ స్కైవాక్‌ అందుబాటులోకి వచ్చింది. ఎలివేటెడ్‌ కారిడార్‌తోపాటు ఎండ, వర్షం పడకుండా నిర్మిస్తున్న ఈ స్కైవాక్ ఉప్పల్‌ మెట్రోస్టేషన్‌కు అనుసంధానం చేశారు.

## నిర్మాణం
2020 సంవత్సరం చివర్లో దీని నిర్మాణం ప్రారంభమైంది. ప్రాజెక్టులో 90 శాతం వరకు స్ట్రక్చరల్ స్టీల్ (1000 టన్నులు) ఉపయోగించబడింది. వెల్డింగ్ పనులకోసం ఆక్సిజన్ సిలిండర్ లు అవసరమయ్యాయి. అయితే, వరుసగా రెండు సంవత్సరాలు కరోనా పరిస్థితుల కారణంగా నిర్మాణ పనులు ఆలస్యమయ్యాయి.

## ప్రారంభం
2023, జూన్ 26న తెలంగాణ రాష్ట్ర ఐటీ, పురపాలక శాఖామంత్రి కల్వకుంట్ల తారక రామారావు ఈ ఉప్పల్ స్కైవాక్ ను ప్రారంభించాడు. ఈ కార్యక్రమంలో రాష్ట్ర కార్మిక శాఖామంత్రి సి.హెచ్. మల్లారెడ్డి, ఉప్పల్ ఎమ్మెల్యే బేతి శుభాష్ రెడ్డి, ఎమ్మెల్సీ నవీన్, నగర మాజీ మేయర్ బొంతు రామ్మోహన్, నగర డిప్యూటీ మేయర్ మోతే శ్రీలత రెడ్డి, స్థానిక ప్రజాప్రతినిధులు, అధికారులు పాల్గొన్నారు.

## విశేషాలు
స్కైవాక్‌ మొత్తం పొడవు 660.0 మీటర్లు, వెడల్పు (వర్టికల్‌ వెడల్పు) 3, 4, 6 మీటర్లు, ఎత్తు 6 మీటర్లుగా ఉంది. దీనికి మొత్తం 37 పిల్లర్లు, 8 లిఫ్టులు, 4 ఎస్కలేటర్స్‌, 6 మెట్ల సౌకర్యం కూడా ఉంటుంది. నాగోల్‌ రోడ్‌ మెట్రోస్టేషన్‌, రామంతాపూర్‌ రోడ్‌, జీహెచ్‌ఎంసీ థీమ్‌ పార్కు, వరంగల్‌ బస్టాప్‌ (జీహెచ్‌ఎంసీ కార్యాలయం వద్ద), ఉప్పల్‌ పోలీస్‌స్టేషన్‌ (ఎమ్మార్వో కార్యాలయం), ఉప్పల్‌ ఎలక్ట్రికల్‌ సబ్‌స్టేషన్‌ వంటి ప్రాంతాలలో ఆరు చోట్ల ఎగ్జిట్‌/ఎంట్రీ పాయింట్స్‌ ఉన్నాయి. బ్యూటీఫికేషన్ లుక్ కోసం పైభాగంలో కేవలం 40 శాతం మేరకు రూఫ్ కవరింగ్ ఏర్పాట్లు చేశారు.

## సదుపాయాలు
స్కై వాక్ మీద నియంత్రణ నిఘా కోసం సీసీ కెమెరాలు కూడా ఏర్పాట్లు చేయబడ్డాయి. స్కై వాక్‌ బ్రిడ్జి మీదే పాదచారుల కోసం మరుగుదొడ్ల సౌకర్యంతోపాటు ఇరువైపులా రక్షణ కోసం రెయిలింగ్ సెట్ చేశారు.

## మూలాలు

వర్గం:తెలంగాణ ప్రభుత్వ నిర్మాణాలు
వర్గం:హైదరాబాదు రవాణా
వర్గం:హైదరాబాదులోని ఫ్లైఓవర్లు
వర్గం:2023 స్థాపితాలు
వర్గం:వంతెనలు
లాల్ బహదూర్ శాస్త్రి స్టేడియం, హైదరాబాదు

**లాల్ బహదూర్ శాస్త్రి స్టేడియం** అనేది తెలంగాణ రాష్ట్ర రాజధాని హైదరాబాద్‌లోని ఒక బహుళ ప్రయోజన క్రీడా మైదానం. దీనిని గతంలో ఫతే మైదాన్ అని పిలిచేవారు. ఈ స్టేడియం ప్రధానంగా క్రికెట్, ఫుట్‌బాల్ క్రీడలకు ఉపయోగించబడుతుంది.

భారత మాజీ ప్రధాని లాల్ బహదూర్ శాస్త్రి జ్ఞాపకార్థం 1967లో గతంలో ఉన్న స్టేడియం పేరు మార్చబడింది. 2017 ఆగస్టు 19 నాటికి ఇది 3 టెస్టులు, 14 ODI క్రికెట్ మ్యాచ్ లకు ఆతిథ్యం ఇచ్చింది.

## చరిత్ర
1687లో గోల్కొండపై ఎనిమిది నెలల ముట్టడి సమయంలో మొఘల్ సైనికులు విశాలమైన మైదానంలో విడిది చేశారు. వారి విజయం తర్వాత, ఈ మైదానానికి ఫతే మైదాన్ (విక్టరీ స్క్వేర్) అని పేరు పెట్టారు. అసఫ్ జాహీ కాలంలో ఫతే మైదాన్ పోలో మైదానంగా ఉపయోగించబడింది. హైదరాబాద్ క్రికెట్ అసోసియేషన్‌కు నిలయంగా ఉన్న సికింద్రాబాద్‌లోని జింఖానా మైదానంలో క్రికెట్ మ్యాచ్‌లను చూసేందుకు పెద్ద సంఖ్యలో ప్రేక్షకులు ఉండేందుకు స్టాండ్‌లు లేవు. మ్యాచ్‌లు హైదరాబాద్ క్రికెట్ అసోసియేషన్‌కు చెందినవి కానప్పటికీ, ఆంధ్రప్రదేశ్ స్పోర్ట్స్ కౌన్సిల్ ఆధీనంలో ఉన్నప్పటికీ ఫతే మైదాన్‌లో మ్యాచ్‌లు జరిగాయి. మొదటి టెస్ట్ మ్యాచ్ 1955 నవంబరులో న్యూజిలాండ్‌తో జరిగింది. 1967లో ఈ స్టేడియం పేరును లాల్ బహదూర్ శాస్త్రి స్టేడియంగా మార్చారు. 1993లో వెస్టిండీస్, జింబాబ్వే మధ్య జరిగిన హీరో కప్ మ్యాచ్‌లో ఫ్లడ్‌లైట్లను ప్రవేశపెట్టారు. హైదరాబాద్ క్రికెట్ జట్టుకు ఈ స్టేడియం హోమ్ గ్రౌండ్.

2005లో నగరంలోని ఉప్పల్ లో నిర్మించిన రాజీవ్ గాంధీ అంతర్జాతీయ క్రికెట్ స్టేడియంలో భారత్, దక్షిణాఫ్రికా మధ్య ODI మ్యాచ్ జరిగినప్పుడు అంతర్జాతీయ క్రికెట్ కోసం లాల్ బహదూర్ శాస్త్రి స్టేడియం ఉపయోగించడం నిలిపివేయబడింది. ఈ స్టేడియం ఇప్పుడు ఇండియన్ క్రికెట్ లీగ్ మ్యాచ్‌లకు ఆతిథ్యం ఇస్తోంది. 2008 ఎడెల్వీస్ 20 ఛాలెంజ్ విన్నర్స్ హైదరాబాద్ హీరోస్‌కు హోమ్ గ్రౌండ్.

లాల్ బహదూర్ స్టేడియం హైదరాబాద్‌లోని నిజాం కళాశాల, పబ్లిక్ గార్డెన్స్ మధ్య పోలీస్ కంట్రోల్ రూమ్ వెనుక ఉంది. ఇది అనేక జాతీయ, అంతర్జాతీయ క్రీడా కార్యక్రమాలకు, ముఖ్యంగా ఫుట్‌బాల్, క్రికెట్‌లకు వేదిక.

దాదాపు 25,000 మంది కూర్చునే సామర్థ్యం ఉన్న ఈ స్టేడియంలో స్విమ్మింగ్ పూల్, షాపింగ్ కాంప్లెక్స్, ఇండోర్ స్టేడియం ముఖ్యమైనవి. మైదానంలో ఫ్లడ్ లైట్ సౌకర్యం ఉంది. ఇప్పుడు స్పోర్ట్స్ అథారిటీ ఆఫ్ తెలంగాణ స్టేట్ (SATS) గా ఉపయోగించబడుతుంది.

## చిత్రమాలిక

దస్త్రం:Bathukamma and Thangedu Flower in Maha Bathukamma Celebrations at LB Stadium (28.09.2018) 05.png|బతుకమ్మ పండగ సందర్భంగా 2018 సెప్టెంబరు 28న తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో ఎల్.బి. స్టేడియంలో నిర్వహించబడిన మహా బతుకమ్మ కార్యక్రమంలో భారీ బతుకమ్మతోపాటు తంగేడు పుప్వు ఆకారంలో నిల్చున్న మహిళలు
దస్త్రం:Thangedu Flower design with Women in Maha Bathukamma Celebrations at LB Stadium (28.09.2018) 05.png|2018 ఎల్.బి. స్టేడియంలో నిర్వహించబడిన మహా బతుకమ్మ కార్యక్రమంలో తంగేడు పుప్వు ఆకారంలో నిల్చున్న మహిళలు
దస్త్రం:Maha Bathukamma Celebrations at LB Stadium (28.09.2018) 02.png|2018 ఎల్.బి. స్టేడియంలో నిర్వహించబడిన మహా బతుకమ్మ కార్యక్రమంలో భారీ బతుకమ్మతో మహిళలు
దస్త్రం:Thangedu Flower design with Women in Maha Bathukamma Celebrations at LB Stadium (28.09.2018) 06.png|2018 ఎల్.బి. స్టేడియంలో నిర్వహించబడిన మహా బతుకమ్మ సంబరాల విహాంగ వీక్షణం


## ఇవీ చూడండి

* రాజీవ్ గాంధీ అంతర్జాతీయ క్రికెట్ స్టేడియం
* జింఖానా క్రికెట్ మైదానం

## మూలాలు


వర్గం:హైదరాబాదు క్రీడా వేదికలు
వర్గం:ఫుట్‌బాల్
వర్గం:1950 స్థాపితాలు
వర్గం:భారతదేశం లోని క్రికెట్ మైదానాలు
మండి శాసనసభ నియోజకవర్గం

**మండి శాసనసభ నియోజకవర్గం** హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం మండీ జిల్లా, మండి లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:హిమాచల్ ప్రదేశ్ శాసనసభ నియోజకవర్గాలు
మధ్యాహ్నం

**మధ్యాహ్నం** అంటే ఉదయమునకు, సాయంత్రమునకు మధ్య నుండే సమయం. మధ్యాహ్నం సాధారణంగా మధ్యాహ్నం 12:00 గంటలకు మొదలవుతుంది, అయితే ఇది ఎప్పుడు ముగుస్తుందనే దానిపై కచ్చితమైన నిర్వచనం లేదు. అయితే మధ్యాహ్నమునకు ఒక కచ్చితమైన సమయమును చెప్పాలనుకుంటే మధ్యాహ్నం అనేది మధ్యాహ్నం 12:00 గంటలకు మొదలయి మధ్యాహం 3.44 వరకు ఉంటుందని చెప్పవచ్చు. మధ్యాహ్నమును ఆంగ్లంలో Afternoon అంటారు. సరిగ్గా మధ్యాహ్నం 12:00 గంటల సమయాన్ని మిట్ట మధ్యాహ్నం అని అంటారు. మిట్ట మధ్యాహ్నమును ఆంగ్లంలో Noon అంటారు. మిట్ట మధ్యాహ్నం సమయములో సూర్యుడు మనకు నడి నెత్తిన అత్యంత శిఖరమున ఉంటాడు. మిట్ట మధ్యాహ్నం నుంచి సూర్యుడు మన నడి నెత్తిపైన అత్యంత శిఖరం నుంచి పడమర వైపుకి వాలుతూ కిందికి దిగుతూ నడిరాత్రికి అత్యంత కిందికి వస్తాడు. రోజులో మధ్యాహ్నం సమయంలో ఎండ ఎక్కువగా వుండి అత్యంత వేడిగా వుంటుంది, అత్యంత వెలుతురుతో వుంటుంది. మధ్యాహ్నం సమయమంతా సూర్యుడు మనకు నెత్తిపైన ఉంటాడు. రోజును పగలు, రాత్రి అని రెండు భాగములుగా విభజించారు. పగలును ఉదయం, మధ్యాహ్నం, సాయంత్రం అని మూడు భాగాలుగా చెప్పవచ్చు. మధ్యాహ్నం అనేది పగటి సమయంలో కొంత భాగం.

## ఇవి కూడా చూడండి
*రోజు
*ఉదయం
*సాయంత్రం
*పగలు
*రాత్రి

## మూలాలు

వర్గం:సూర్యుడు
పల్లవి ప్రధాన్

**పల్లవి ప్రధాన్**, మహారాష్ట్రకు చెందిన టెలివిజన్, సినిమా నటి. అనేక టీవీ షోలతోపాటు *బహు హమారీ రజనీ కాంత్*, *జిజి మా* వంటి సీరియళ్ళలో నటించింది.

## జననం
పల్లవి మహారాష్ట్ర రాజధాని ముంబైలో జన్మించింది.

## కళారంగం
పల్లవి ప్రధాన్ 1995లో గుజరాతీ నాటకరంగంలో నటిగా తన నట జీవితాన్ని ప్రారంభించింది. *అరేచ్య సుతల కీ రావ్*, *బా నా ఘేర్ బాబో ఆవ్యో*, *కాంచ్ నా సంబంధ్*, *హార్ఖ్ పాడుది హంస*, *జంతర్ మంతర్* వంటి నాటకాలలో నటించింది. గుజరాతీ, మరాఠీ, హిందీ భాషల నాటకాలలో వివిధ పాత్రలు పోషించింది.

*ఏక్ మహల్ హో సప్నో కా* సీరియల్ లో రష్మీ నానావతి పాత్ర ద్వారా టెలివిజన్‌లోకి అడుగుపెట్టింది. *సారాభాయ్ వర్సెస్ సారాభాయ్* సినిమాలో కూడా చిన్న పాత్ర పోషించింది. సబ్ టీవి *సజన్ రే ఝూత్ మత్ బోలో* సీరియల్ లో హాస్య పాత్రను పోషించింది.

*బహు హమారీ రజనీ* కాంత్‌ సీరియల్ లో సూరిలి కాంత్ పాత్రలో, స్టార్ భారత్‌లోని *జిజిమా*లో నటించింది.

## నటించినవి

### టెలివిజన్

### సినిమా

### వెబ్ సిరీస్

## అవార్డులు, నామినేషన్లు

## మూలాలు

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:గుజరాతీ సినిమా నటీమణులు
వర్గం:టెలివిజన్ నటీమణులు
నాయకురాలు నాగమ్మ

**నాయకురాలు నాగమ్మ** 12వ శతాబ్దపు ప్రఖ్యాత రాష్ట్రప్రతినిధి. గుంటూరు జిల్లాలోని పలనాడు పాలకుడు నలగామ రాజు పాలనలో ఆమె ఒక మంత్రి.  భారతదేశం, ఆంధ్రప్రదేశ్‌ రాష్ట్రం, నేటి పల్నాడుగా ప్రసిద్ధికెక్కిన ప్రాంతంలో జరిగిన పురాణయుద్ధం పల్నాటి యుద్ధంలో బ్రహ్మ నాయుడుతో పాటు కీలకపాత్రలు వహించినవారిలో ఆమె ఒకరు.  

## చరిత్ర
నాయకురాలు నాగమ్మ మధ్యయుగ భారతదేశంలో ప్రపంచంలోని అత్యంత శక్తివంతమైన మహిళల్లో ఒకరిగా రాణించింది.పల్నాటి సీమలో పల్నాటి తొలి మహిళా మంత్రి నాయకురాలు నాగమ్మ.ఈమె తెలంగాణ రాష్ట్రం, పూర్వ కరీంనగర్‌కు జిల్లా,  చెందిన వ్యక్తి. ఆమె ఒక సంపన్న రైతు కుమార్తె, ఆమె కుటుంబం ఆంధ్రప్రదేశ్‌లోని పల్నాడుకు మకాం మార్చింది. అక్కడ ఆమె గుర్తింపు పొందిన బిరుదులను సాధించింది.

12వ శతాబ్దపు పల్నాటి పురాణ యుద్ధంలో అప్పటి పల్నాడు మంత్రి బ్రహ్మ నాయుడుతో కలిసి ఆమె ఒక ముఖ్యమైన పాత్ర పోషించింది. నాగమ్మ పల్నాడును పాలించిన రాజు నలగామరాజుకు ప్రపంచంలోని మొట్టమొదటి మహిళా మంత్రిగా, ప్రఖ్యాత రాష్ట్రప్రతినిధిగా పరిగణించబడింది. నాయకురాలిగా, పల్నాడు మంత్రిగా, మంత్రిగా తనకుఉన్న గొప్ప శక్తిని బలోపేతం చేయడానికి మాత్రమే పనిచేసింది, నాగమ్మ యుద్ధ నైపుణ్యాలలో శిక్షణ పొందింది.

పల్నాటి యుద్ధం చరిత్ర వివాదాస్పదమైంది. ఏది ఏమైనప్పటికీ, నాగమ్మ స్త్రీవాద చిహ్నంగా పేర్కొనడం సందేహాస్పద స్వభావం స్పష్టంగా కనిపిస్తుంది. రాజు నలగామరాజు, అతని అనుచరులతో పాటు, వీర శైవమతాన్ని విచ్ఛిన్నం చేయడానికి బ్రహ్మ నాయుడు సృష్టించిన వీర వైష్ణవాన్ని ఆమె వ్యతిరేకించింది. వీర శైవమతం లేని శూద్రులతో సమాన హోదాను 

"అంటరానివారికి" అందించాలని అతను విశ్వసించాడు కాబట్టి అది ఇలా జరిగిందని చరిత్రకారుల అభిప్రాయం.

## మూలాలు


## వెలుపలి లంకెలు

వర్గం:పల్నాటి వీర చరిత్ర లోని వ్యక్తులు
వర్గం:చారిత్రిక వ్యక్తులు
వర్గం:యుద్ధాలు చేసిన భారతీయ మహిళలు
వర్గం:మహిళా యుద్ధవీరులు
చెట్టితోడి షంషుద్దీన్

**చెట్టితోడి షంషుద్దీన్**, తెలంగాణకు చెందిన భారతదేశ క్రికెట్ అంపైర్. ఆన్-ఫీల్డ్ విభాగంలో ఐసిసి అంపైర్ల ఎమిరేట్స్ ఇంటర్నేషనల్ ప్యానెల్ సభ్యుడిగా, వన్ డే ఇంటర్నేషనల్స్ కు, ట్వంటీ20 ఇంటర్నేషనల్స్ కు అధికారిగా ఉన్నాడు.

## జననం
షంషుద్దీన్ 1970 మార్చి 22న తెలంగాణ రాష్ట్ర రాజధాని హైదరాబాదులో జన్మించాడు.

## అంపైరింగ్ కెరీర్
**వన్ డే ఇంటర్నేషనల్స్**

షంషుద్దీన్ 2013 అక్టోబరు 19న ఇండియా - ఆస్ట్రేలియాల మధ్య మొహాలీలో జరిగిన వన్ డే ఇంటర్నేషనల్స్ మ్యాచ్ కు తొలిసారిగా అంపైరింగ్ చేశాడు. 2020 ఫిబ్రవరి 11న నేపాల్ - యుఎస్ఏల మధ్య కీర్తిపూర్లో జరిగిన మ్యాచ్ కు చివరిసారిగా అంపైరింగ్ చేశాడు.

**ట్వంటీ20**

షంషుద్దీన్ 2012 డిసెంబరు 20న ఇండియా - ఇంగ్లాండ్ల మధ్య పూణేలో జరిగిన ట్వంటీ20 మ్యాచ్ కు తొలిసారిగా అంపైరింగ్ చేశాడు. 2020 జనవరి 07న ఇండియా - శ్రీలంకల మధ్య ఇండోర్లో జరిగిన మ్యాచ్ కు చివరిసారిగా అంపైరింగ్ చేశాడు.

## మ్యాచ్ ల వివరాలు

## ఇతర పదవులు
షంసుద్దీన్ 2013లో థర్డ్ అంపైర్ విభాగంలో ఐసిసి అంపైర్ల అంతర్జాతీయ ప్యానెల్‌కు భారత ప్రతినిధిగా నియమితుడయ్యాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1970 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:క్రికెట్ క్రీడాకారులు
పిఆర్ వరలక్ష్మి

**పిఆర్ వరలక్ష్మి** (ఆంగ్లం: P. R. Varalakshmi) భారతీయ నటి. ఆమె 1970లు, 1980లలో ప్రధానంగా మలయాళం, తమిళం, కన్నడ, తెలుగు చిత్రాలలో నటించింది. ఆమె 1980లలో ప్రముఖ నటిగా గుర్తింపు పొందింది. హిందీ చిత్రాలలో కూడా నటించిన ఆమె ప్రస్తుతం పలు టీవి ధారావాహికలలో నటిస్తోంది. ఆమె 1972లో కె.ఎస్‌.గోపాలకృష్ణన్ దర్శకత్వం వహించిన వఝైయాది వఝై సినిమాతో అరంగేంట్రం చేసి అన్నీ భాషల్లో దాదాపు 800 సినిమాల్లో నటించింది.

తమిళనాడు మాజీ ముఖ్యమంత్రులు ఎంజీఆర్, జయలలితలతో పాటు ఉమ్మడి ఆంధ్రప్రదేశ్ మాజీ ముఖ్యమంత్రి రామారావుతో కలిసి నటించింది. ఆమె ముత్తురామన్, అతని కుమారుడు కార్తీక్; శివాజీ గణేశన్, అతని కుమారుడు ప్రభు; తెలుగు సూపర్ స్టార్ కృష్ణ, అతని కుమారుడు మహేష్ బాబు.. ఇలా రెండు తరాలకు చెందిన నటులతో ఆమె నటించింది. ఆమె ప్రముఖ హీరోలు జెమినీ గణేశన్, కమల్ హాసన్ వంటి వారి సరసన నటించింది.

## ఫిల్మోగ్రఫీ

### తెలుగు

### హిందీ

* సీతా స్వయంవర్ (1976)
* దేవి దుర్గా శక్తి (2001)
* పార్ధై కీ పిచాయ్

## టెలివిజన్ సీరియల్స్

## మూలాలు
వర్గం:మలయాళ సినిమా నటీమణులు
వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:టెలివిజన్
అక్కన్న మాదన్న దేవాలయం

**అక్కన్న మాదన్న దేవాలయం** అనేది తెలంగాణ రాష్ట్రం, యాదాద్రి భువనగిరి జిల్లా, బీబీనగర్ మండలంలోని మహదేవపూర్ గ్రామంలోని దేవాలయం. ఇక్కడ రుక్మిణీ సత్యభామా సహితంగా వేణుగోపాలస్వామి చతుర్భుజుడై భక్తాభీష్ట వరదుడిగా కొలువుదీరివున్నాడు. గర్భగుడిలో నిలువెత్తు నల్లరాతితో చెక్కిన వేణుగోపాలస్వామి, రుక్మిణీ, సత్యభామ విగ్రహాలను ప్రతిష్ఠించారు. స్వామి ఇక్కడ సంతాన వేణుగోపాలస్వామిగా ప్రసిద్ధుడు. ఈ ధామాన్ని రామదాసు కాలంనాటి అక్కన్న మాదన్నలు నిర్మించారని చారిత్రిక కథనం. అందుకే ఈ దేవాలయాన్ని అక్కన్న మాదన్న దేవాలయంగా పిలుస్తున్నారు.

ఉదయం వేళల్లో స్వామివారు అమ్మవారితో కలిసి బయటకు వచ్చి, దేవాలయమంతా తిరిగి మళ్ళీ లోపలికి వెళ్ళీపోతారని, స్వామి వారి పాదానికి ఉన్న దుమ్ము, మట్టి రేణువులే దీనికి తార్కాణమని ఇక్కడి భక్తులు చెబుతున్నారు. 

## చరిత్ర
నాలుగు ఎకరాల విస్తీర్ణంలోని 500 మీటర్ల పరిధిలో కాకతీయుల కాలంలో నిర్మితమైన ఈ దేవాలయం, ఆ తర్వాత వచ్చిన తురుష్కుల పాలనలో తన ప్రాభవాన్ని కోల్పోయి మట్టిదిబ్బల మాదిరిగా మారిపోయింది. ఆ తరువాత నిజాం రాజులకాలంలో తిరిగి పూర్వ వైభవాన్ని సంతరించుకుందని చరిత్రకారులు చెబుతున్నారు. తానీషా దగ్గర మంత్రులుగా పనిచేసిన అక్కన్న మాదన్నలు భువనగిరి పరిసర ప్రాంతాల్లో కప్పం వసూలు చేయడానికి వచ్చి, గోల్కొండ నుండి వరంగల్‌ వెళ్తూ మధ్యలో సేదతీరడానికి ఈ దేవాలయ ప్రాంగణంలో నిద్రించేవారు.

ఒకసారి అక్కన్న మాదన్న ఈ ప్రాంతంలో నిద్రిస్తుండగా స్వామివారు కలలో ప్రత్యక్షమై, సమీపంలోని గుట్ట వద్ద తమ విగ్రహాలు ఉన్నాయని, వెతికి దేవాలయం నిర్మించాలని చెప్పడంతో అక్కన్న మాదన్నలు గుట్టకు సొరంగం తవ్వగా స్వామివార్ల విగ్రహాలు బయటపడ్డాయని, ఆ తరువాత దేవాలయాన్ని నిర్మించారని చరిత్ర చెబుతున్నది.

## నిర్మాణం
ఈ దేవాలయం మొత్తం రాతితోనే నిర్మించబడింది. పక్కనే ఉన్న బొంత గుట్ట నుంచి రాళ్ళు తీసుకొచ్చారు. గర్భగుడి ముందు రంగ మండపం ఉంది. మండపంలో నాట్యం చేయడానికి అనుకూలంగా మండపంపై నుంచి వెలుగు, గాలి వచ్చేలా ఖాళీ ప్రదేశాన్ని వదలడంతోపాటు మంటపం మధ్యలో గుండ్రటి ప్రదేశం ఏర్పాటుచేయబడింది.

ఈ దేవాలయ ప్రాంగణంలో రుక్మిణీ సత్యభామ సమేత వేణుగోపాలస్వామి దేవాలయం, ఉమామహేశ్వరుల దేవాలయం, క్షేత్రపాలకుడు ఆంజనేయుడి దేవాలయం అనే మూడు దేవాలయాలు ఉన్నాయి.

## పూజలు, బ్రహ్మోత్సవాలు
ఇక్కడున్న వేణుగోపాలస్వామికి శనివారం, ఉమామహేశ్వరుడికి సోమవారం, అమ్మవారికి శుక్రవారం విశేష పూజలు జరుగుతాయి. ప్రతి సంవత్సరం మహాశివరాత్రి రోజున వేణుగోపాలస్వామికి బ్రహ్మోత్సవాలు, శివ కల్యాణోత్సవాలు అత్యంత వైభవంగా జరుగుతుంటాయి.

## పునరుద్ధరణ
తెలంగాణ ఉద్యమ సమయంలో ఈ దేవాలయాన్ని దర్శించిన కేసీఆర్‌, తెలంగాణ రాష్ట్రం సిద్ధించాలని దేవుడికి పూజలు చేశాడు. రాష్ట్రం ఏర్పడిన తరువాత రాష్ట్ర దేవాదాయ శాఖ పరిధిలోకి ఈ దేవాలయాన్ని తీసుకొచ్చి అభివృద్ధి చేశారు. ఎప్పుడు భక్తులతో రద్ధీగా ఉండే ఈ దేవాలయంలో సినిమాలు, సీరియళ్ళ షూటింగులు జరుగుతుంటాయి.

## చోరీ
2022 ఆగస్టు 22న అర్ధరాత్రి సమయంలో ఇద్దరు దొంగలు దేవాలయ గర్భగుడిలోకి ప్రవేశించి, విలువైన వెండి ఇత్తడి కిరీటాలు, ఇతర ఆభరణాలతోపాటు హుండీని ఎత్తుకెళ్ళే ప్రయత్నం చేశారు. దేవాలయంలోని సీసీ కెమెరాలు అక్కడి అటెండర్‌ మొబైల్‌ఫోన్ కు లింక్‌ చేసి ఉండడంతో దొంగలు చొరబడి హుండీని ఎత్తుకెళ్తున్న దృశ్యాలు కనిపించాయి. అతను గ్రామస్తులకు ఫోన్ చేసి అప్రమత్తం చేయడంతో దేవాలయం వద్దకు వెళ్ళి చూడగా వంద మీటర్ల దూరంలో పడివున్న హుండీని యధావిధిగా ఉండడం గుర్తించారు. కాగా దొంగలను పట్టుకుని చోరీకి గురియైన మిగతా వస్తువులు తిరిగి రాబట్టే పనిలో పోలీసులు ఉన్నారు.

## మూలాలు

వర్గం:తెలంగాణ దేవాలయాలు
వర్గం:తెలంగాణ పుణ్యక్షేత్రాలు
వర్గం:యాదాద్రి భువనగిరి జిల్లా
పద్మ పురస్కార గ్రహీతల జాబితా - 2023

పద్మ పురస్కారం భారతదేశ ప్రభుత్వం అందించే అత్యున్నత పురస్కారం. 2022వ సంవత్సరానికి గాను వివిధ రంగాలకు చెందిన 106 మంది (పద్మ విభూషణ్ పురస్కారం - 6, పద్మభూషణ్ పురస్కారం - 09, పద్మశ్రీ పురస్కారం - 91) పద్మ పురస్కారాలకు ఎంపికయ్యారు.

2023, మార్చి 22న ఢిల్లీలోని రాష్ట్రపతి భవన్‌లో వైభవంగా జరిగిన పౌర పురస్కారాల ప్రదానోత్సవంలో భారత రాష్ట్రపతి ద్రౌపది ముర్ము చేతులమీదుగా 50 మందికి పద్మ పురస్కారాలు అందజేయబడ్డాయి. ఈ కార్యక్రమంలో ఉప రాష్ట్రపతి జగదీప్ ధన్‌ఖడ్‌, ప్రధానమంత్రి మోదీ, లోక్‌సభ స్పీకర్ ఓం బిర్లా, కేంద్ర మంత్రులు అమిత్ షా, స్మృతి ఇరానీ పాల్గొన్నారు. 2023 ఏప్రిల్ 5న మిగిలిన వారికి పద్మ అవార్డులు అందజేశారు.

## పద్మ విభూషణ్ పురస్కారం
అసాధారణమైన విశిష్ట సేవ కొరకు ఇచ్చేది పద్మ విభూషణ్ పురస్కారం. ఇది భారతదేశంలో రెండవ అత్యధిక పౌర పురస్కారం. 2023లో 6మందికి ఈ పురస్కారం అందజేశారు.

## పద్మభూషణ్ పురస్కారం
హై ఆర్డర్ విశిష్ట సేవ కొరకు ఇచ్చేది పద్మభూషణ్ పురస్కారం. ఇది భారతదేశంలో మూడవ అత్యధిక పౌర పురస్కారం. 2023లో 9మందికి ఈ పురస్కారం అందజేశారు.

## పద్మశ్రీ పురస్కారం
విశిష్ట సేవ కొరకు అవార్డు ఇచ్చేది పద్మశ్రీ పురస్కారం. ఇది భారతదేశంలో నాల్గవ అత్యధిక పౌర పురస్కారం. 2023లో 91మందికి ఈ పురస్కారం అందజేశారు.

## ఇవికూడా చూడండి
* పద్మ విభూషణ్ పురస్కారం
* పద్మభూషణ్ పురస్కారం
* పద్మశ్రీ పురస్కారం
* పద్మ పురస్కార గ్రహీతల జాబితా - 2025

## మూలాలు

వర్గం:పద్మ పురస్కారాలు
వర్గం:పురస్కారాలు
సిందూరం (2023 సినిమా)

**సిందూరం** 2023లో విడుదలైన తెలుగు సినిమా. శ్రీ లక్ష్మీ నరసింహ మూవీ మేకర్స్ బ్యానర్‌పై ప్రవీణ్ రెడ్డి జంగా నిర్మించిన ఈ సినిమాకు శ్యామ్ తుమ్మలపల్లి దర్శకత్వం వహించాడు. శివ బాలాజీ, ధర్మ, బ్రిగిడా సాగ ప్రధాన పాత్రల్లో నటించిన ఈ సినిమా జనవరి 26న థియేటర్‌లో విడుదలకాగా, 2022 ఏప్రిల్ 21న అమెజాన్ ప్రైమ్ వీడియో ఓటీటీలో విడుదలైంది.

## కథ
శిరీష రెడ్డి (బ్రిగిడ సాగా) చదువు పూర్తయ్యాక ఎమ్మార్వోగా ఉద్యోగం సాధించి ఉద్యోగరీత్యా  శ్రీరామగిరికి వస్తుంది. అక్కడి సమస్యలను తన కాలేజ్ మిత్రుడు రవి (ధర్మ) తో కలిసి పరిష్కరించే ప్రయత్నం చేస్తుంది. ఈ క్రమంలో శ్రీరామగిరి ఊర్లో జరిగే జడ్పీటీసీ ఎన్నికల్లో భాగంగా శిరీష అన్న ఈశ్వరయ్య చనిపోవడంతో ఎమ్మార్వోగా ఉన్న ఆమె పోటీ చేయాల్సి వస్తుంది. కానీ అది సింగన్న (శివ బాలాజీ) దళానికి నచ్చదు. శిరీషను సింగన్న దళం ఏం చేసింది?  అసలు ఈశ్వరయ్యను చంపింది ఎవరు? చివరకు శిరీష ఎన్నికల్లో పోటీ చేసిందా  లేదా ? అనేదే మిగతా సినిమా కథ.

## నటీనటులు
* శివ బాలాజీ 
* ధర్మ
* బ్రిగిడా సాగ
* ఫణి
* జోష్ రవి
*దయానంద్ రెడ్డి
* రవి వర్మ
* నాగ మహేష్
*కేశవ్ దీపక్ బళ్లారి 
*దిల్ రమేష్
* చక్రపాణి ఆనంద్
* సంజయ్ కృష్ణ

## సాంకేతిక నిపుణులు
*బ్యానర్: శ్రీ లక్ష్మీ నరసింహ మూవీ మేకర్స్  
*నిర్మాత: ప్రవీణ్ రెడ్డి జంగా 
*కథ, స్క్రీన్‌ప్లే, దర్శకత్వం: శ్యామ్ తుమ్మలపల్లి,
*సంగీతం:  కేశవ్
*సినిమాటోగ్రఫీ: హరి గౌర
* సహా నిర్మాతలు: చైతన్య కందుల, సుబ్బారెడ్డి.ఏం 
* మాటలు: కిషోర్ శ్రీ కృష్ణ 
*ఎడిటర్: జస్విన్ ప్రభు 
* ఆర్ట్: ఆరే మధుబాబు 
 

## మూలాలు

వర్గం:2023 తెలుగు సినిమాలు
అమిగోస్

**అమిగోస్** 2023లో విడుదలైన తెలుగు సినిమా. మైత్రి మూవీ మేకర్స్ బ్యానర్‌పై నవీన్‌ ఎర్నేని, వై.రవిశంకర్‌ నిర్మించిన ఈ సినిమాకు రాజేంద్రరెడ్డి దర్శకత్వం వహించాడు. నందమూరి కళ్యాణ్‌రామ్‌, ఆషికా రంగనాథ్, బ్రహ్మాజీ, సప్తగిరి ప్రధాన పాత్రల్లో నటించిన ఈ సినిమా ఫిబ్రవరి 10న చిత్రం విడుదలై, ఏప్రిల్ 1 నుంచి నెట్‌ఫ్లిక్స్‌ ఓటీటీలో స్ట్రీమింగ్ ప్రారంభమైంది.

## కథ
సిద్ధార్థ్‌ (కల్యాణ్‌రామ్‌), మంజునాథ్ (కల్యాణ్‌రామ్‌), మైఖేల్ (కల్యాణ్‌రామ్‌) అనే ముగ్గురు డోప్లర్‌గాంగ్‌లు. అంటే రక్త సంబంధం లేకుండా చూసేందుకు అచ్చం ఒకే పోలిలకలతో ఉండే వ్యక్తులు. సిద్ధార్థ్ బిజినెస్ మ్యాన్ కాగా,  మంజునాథ్ సాఫ్ట్‌వేర్ ఇంజినీర్, మైఖేల్ గ్యాంగ్‌స్టర్. అయితే మైఖేల్‌ను పట్టుకునేందుకు ఎన్ఐఏ ప్రయత్నిస్తుంటుంది. అసలు మైఖేల్‌ ఎవరు? దేశానికి వ్యతిరేకంగా అతను చేసిన కుట్రలు ఏమిటి? తన రహస్య ప్లాన్‌ను అమలు చేయడానికి అతను సిద్ధూ, మంజునాథ్‌లను ఎలా వాడుకున్నాడు? మైఖేల్‌ను ఎన్ఐఏ పట్టుకుందా? అసలు వీరి ముగ్గురు ఎలా కలిశారు ? అనేదే మిగతా సినిమా కథ.

## నటీనటులు

* నందమూరి కళ్యాణ్‌రామ్‌ 
* ఆషికా రంగనాథ్
* బ్రహ్మాజీ
* సప్తగిరి
* కళ్యాణి నటరాజన్  
* జయప్రకాశ్ 
* కిరీటి దామరాజు
* ప్రణవి మానుకొండ  
* బిక్కిన తమ్మిరాజు
* శివన్నారాయణ 
* శుభశ్రీ రాయగురు
* రాజీవ్ పిళ్లై
* రవి ప్రకాష్
* చైతన్య కృష్ణ
* రఘు కారుమంచి
* మాణిక్ రెడ్డి
* గబ్బర్ సింగ్ సాయి
* శ్రీధర్
* నితిన్ 
* రాజశ్రీ నాయర్
* సోనాక్షి వర్మ
* త్రిశూల్
* సోహైల్ 
* నైనీషా
* శివ

## సాంకేతిక నిపుణులు
*బ్యానర్:  మైత్రి మూవీ మేకర్స్
*నిర్మాత:  నవీన్‌ ఎర్నేని, వై.రవిశంకర్‌
*కథ, స్క్రీన్‌ప్లే, దర్శకత్వం:  రాజేంద్రరెడ్డి 
*సంగీతం: జిబ్రాన్
*సినిమాటోగ్రఫీ:  ఎస్‌ సౌందర్‌ రాజన్‌
*ఎడిటర్: తమ్మిరాజు 
*ప్రొడక్షన్ డిజైనర్: అవినాష్ కొల్ల
*కొరియోగ్రాఫర్: శోభి మాస్టర్
## స్పందనలు
* "*అమిగోస్ అంటే స్పానిష్ భాషలో మిత్రులు అని అర్థం. కానీ చిత్రంగా ఈ సినిమా ప్రేక్షకుల పాలిట శత్రువు అయ్యింది. కథాబలం లేని అమిగోస్ వీక్షకులను ఆకట్టుకోవడంలో విఫలమయ్యింది. కథలోని పాయింట్ కొత్తదే అయినా దానిని విస్తరించిన తీరు, కథనం ఆసక్తికరంగా లేవు*" అని జాగృతి వారపత్రిక సమీక్షించింది.

## మూలాలు

## బయటి లింకులు
* 

వర్గం:2023 తెలుగు సినిమాలు
చురా శాసనసభ నియోజకవర్గం

**చురా శాసనసభ నియోజకవర్గం** హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం చంబా జిల్లా, కాంగ్రా లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:హిమాచల్ ప్రదేశ్ శాసనసభ నియోజకవర్గాలు
మాలికాపురం

**మాలికాపురం** 2023లో విడుదలైన తెలుగు సినిమా. కావ్య ఫిలిం కంపెనీ బ్యానర్‌పై మలయాళంలో విడుదలైన ఈ సినిమాకు విష్ణు శశి శంకర్‌ దర్శకత్వం వహించాడు. ఉన్ని ముకుందన్, సజ్జు కురూప్‌, మనోజ్‌ కే జయన్‌, రంజి పానికర్‌, రమేశ్‌ పిషరోడి ప్రధాన పాత్రల్లో నటించిన ఈ సినిమాను అల్లు అరవింద్‌ తెలుగులో జనవరి 21న విడుదల చేశాడు.
## క‌థ‌
ష‌న్ను (దేవ‌నంద‌) ఎనిమిదేళ్ల  చిన్నారి అయ్యప్ప భక్తురాలు. శ‌బ‌రిమ‌ల వెళ్లాల‌న్న‌ది ఆమె క‌ల‌. కూతురిని శ‌బ‌రిమ‌ల తీసుకెళ్తాన‌ని తండ్రి అజ‌య్ మాటిస్తాడు. కానీ అప్పుల‌ బాధ కార‌ణంగా అవ‌మానాలు భ‌రించ‌లేక‌ అజ‌య్‌ ఆత్మ‌హ‌త్య చేసుకుంటాడు. త‌న క్లాస్‌మేట్ బుజ్జితో క‌లిసి క‌ళ్యాణి శ‌బ‌రిమ‌ల వెళ్లాల‌ని నిర్ణ‌యించుకుంటుంది. ష‌న్నును కిడ్నాప్ చేయాల‌ని ఓ రౌడీ ప్ర‌య‌త్నిస్తుంటాడు. అత‌డి నుంచి ష‌న్ను, బుజ్జిల‌ను అయ్య‌ప్పన్‌ (ఉన్ని ముకుంద‌న్‌) కాపాడుతాడు. ఆ చిన్నారులిద్ద‌రిని శ‌బ‌రిమ‌ల తీసుకెళ్తాన‌ని మాటిస్తాడు. ఆ మాట‌ను అత‌డు నిల‌బెట్టుకున్నాడా? అయ్య‌ప్ప‌న్ ఎవ‌రు? వారికి ఎందుకు స‌హాయం చేశాడు ? అనేదే మిగతా సినిమా కథ.

## నటీనటులు

*ఉన్ని ముకుందన్
*దేవ నంద
*శ్రీపత్  
* సైజు  కురుప్
* రమేష్ పిషారోడి
*మనోజ్ కె. జయన్
*రెంజీ పనికర్
*ఆల్ఫీ పంజికరణ్
*మనోహరి జాయ్ 
* టి. జి. రవి 
*సంపత్ రామ్ 
*శ్రీజిత్ రవి
*అజయ్ వాసుదేవ్

## మూలాలు

వర్గం:2023 తెలుగు సినిమాలు
ఎగ్జిబిషన్

**ఎగ్జిబిషన్** అనేది ఒక వ్యవస్థీకృత ప్రదర్శన, వస్తువుల ఎంపిక యొక్క ప్రదర్శన. ఎగ్జిబిషన్ ను ప్రదర్శన, వస్తుప్రదర్శన అని కూడా అంటారు. ఆచరణలో, ప్రదర్శనలు సాధారణంగా మ్యూజియం, ఆర్ట్ గ్యాలరీ, పార్క్, లైబ్రరీ, ఎగ్జిబిషన్ హాల్ లేదా ప్రపంచ ఉత్సవాలు వంటి సాంస్కృతిక లేదా విద్యాపరమైన నేపథ్యంలో జరుగుతాయి. ప్రదర్శనలలో ప్రధాన మ్యూజియాలు, చిన్న గ్యాలరీలు, వివరణాత్మక ప్రదర్శనలు, సహజ చరిత్ర సంగ్రహాలయాలు, చరిత్ర సంగ్రహాలయాలు, వాణిజ్యపరంగా దృష్టి కేంద్రీకరించబడిన ప్రదర్శనలు, వాణిజ్య ప్రదర్శనలు వంటి అనేక రకాలైన కళలు ఉంటాయి.

బ్రిటీష్ ఇంగ్లీషులో "ఎగ్జిబిషన్" అనే పదాన్ని ప్రదర్శనలో ఉంచిన వస్తువుల సేకరణకు, మొత్తం ఈవెంట్‌కు ఉపయోగించబడుతుంది, దీనిని అమెరికన్ ఇంగ్లీషులో సాధారణంగా "ఎగ్జిబిట్" అంటారు. సాధారణ వాడుకలో "ప్రదర్శనలు" తాత్కాలికంగా పరిగణించబడతాయి, సాధారణంగా నిర్దిష్ట తేదీలలో తెరవడానికి, మూసివేయడానికి షెడ్యూల్ చేయబడతాయి. అనేక ఎగ్జిబిషన్‌లు కేవలం ఒక వేదికలో చూపబడతాయి, కొన్ని ఎగ్జిబిషన్‌లు బహుళ ప్రదేశాలలో చూపబడతాయి, బహుళ ప్రదేశాలలో చూపబడే ఎగ్జిబిషన్లను ట్రావెలింగ్ ఎగ్జిబిషన్‌లు అని పిలుస్తారు, అలాగే కొన్ని ఆన్‌లైన్ ఎగ్జిబిషన్‌లు ఉన్నాయి. ముఖ్యంగా పెళుసుగా ఉండే లేదా సున్నితమైన లేదా విలువైన వస్తువులు లేదా సజీవ జంతువులను ప్రదర్శించే ప్రదర్శనలు అటెండర్ లేదా అధ్యాపకుల దగ్గరి పర్యవేక్షణలో అధికారిక ప్రదర్శన సమయంలో మాత్రమే చూపబడతాయి. ప్రదర్శనలు సాధారణ సంఘటనలు అయినప్పటికీ, ప్రదర్శన యొక్క భావన చాలా విస్తృతమైనది, అనేక వేరియబుల్స్‌ను కలిగి ఉంటుంది. ఎగ్జిబిషన్‌లు వరల్డ్స్ ఫెయిర్ ఎక్స్‌పోజిషన్ వంటి అసాధారణమైన పెద్ద ఈవెంట్ నుండి చిన్న వన్-ఆర్టిస్ట్ సోలో షోలు లేదా కేవలం ఒక వస్తువు యొక్క ప్రదర్శన వరకు ఉంటాయి. ప్రదర్శనను సమీకరించడానికి, అమలు చేయడానికి తరచుగా నిపుణుల బృందం అవసరం; ఈ నిపుణులు ప్రదర్శించే ప్రదర్శన రకాన్ని బట్టి మారుతూ ఉంటారు. పర్యవేక్షకులు కొన్నిసార్లు ప్రదర్శనలో వస్తువులను ఎంపిక చేసే వ్యక్తులుగా పాల్గొంటారు. వచనం, లేబుల్‌లు, కేటలాగ్‌లు, పుస్తకాలు వంటి వాటితో పాటు ప్రింటెడ్ మెటీరియల్‌ని వ్రాయడానికి రచయితలు, సంపాదకులు కొన్నిసార్లు అవసరమవుతారు. ఆర్కిటెక్ట్‌లు, ఎగ్జిబిషన్ డిజైనర్లు, గ్రాఫిక్ డిజైనర్లు, ఇతర డిజైనర్లు ఎగ్జిబిషన్ స్థలాన్ని ఆకృతి చేయడానికి, ఎడిటోరియల్ కంటెంట్‌కు రూపం ఇవ్వడానికి అవసరం కావచ్చు. ఎగ్జిబిషన్లను నిర్వహించడానికి సమర్థవంతమైన ఈవెంట్ ప్రణాళిక, నిర్వహణ, లాజిస్టిక్స్ అవసరం.

## ఇవి కూడా చూడండి
*హైదరాబాదు ఎగ్జిబిషన్
*విజ్ఞానశాస్త్ర ప్రదర్శన

## మూలాలు

వర్గం:ప్రదర్శనలు
పసుపులేటి హనుమంతరావు

**పసుపులేటి హన్మంతరావు** తెలంగాణ రాష్ట్రానికి చెందిన వైద్యుడు. ఆయన డెవలప్‌మెంటల్ పీడియాట్రిక్స్, రిహాబిలిటేషన్ మెడిసిన్, సైకాలజీలో తన స్పెషలైజేషన్‌కు అంతర్జాతీయంగా ప్రసిద్ది చెంది మానసిక వికలాంగులకు, వికలాంగులకు పునరావాసం కల్పించేందుకు కృషి చేశాడు. హనుమంతరావు 2023లో భారత ప్రభుత్వం అందించే పద్మశ్రీ అవార్డుకు ఎంపికయ్యాడు.  ఆయన ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.
## జననం, విద్యాభాస్యం
పసుపులేటి హనుమంతరావు 1945 సెప్టెంబరు 16న హైదరాబాద్‌ పాతబస్తీలో జన్మించాడు. ఆయన 1964లో కాకతీయ మెడికల్‌ కాలేజీలో ఎంబీబీఎస్‌, ఆ తర్వాత నీలోఫర్‌ ఆస్పత్రిలో పీడియాట్రిక్స్‌లో ఎండీ, ముంబైలోని ఆలిండియా ఇన్‌స్టిట్యూట్‌ ఆఫ్‌ ఫిజికల్‌ మెడిసిన్‌ అండ్‌ రిహాబిలిటేషన్‌లో రిహాబిలిటేషన్‌ మెడిసిన్‌లో, ఆ తర్వాత ఉస్మానియా యూనివర్సిటీ నుంచి రిహాబిలిటేషన్‌ సైకాలజీలో పీహెచ్‌డీ చేశాడు.

## సేవ కార్యక్రమాలు
పసుపులేటి హనుమంతరావు పికెట్‌ జూబ్లీ బస్‌స్టేషన్‌ సమీపంలో 1977లో మానసిక  వికలాంగుల కోసం స్వీకార్‌ అకాడమీ ప్రత్యేక ఆస్పత్రి ప్రారంభిండు. వృద్ధులు, వితంతువులు, నిరుపేదల సంరక్షణ, తదితర రంగాలలో సేవలందిస్తున్నారు. పిల్లల, రిహాబిలిటేషన్‌, సైకాలజీ వైద్యుడిగా అంతర్జాతీయంగా ప్రసిద్ధి పొందారు.

## పురస్కారాలు
పసుపులేటి హనుమంతరావుకు ఆరు గౌరవ ప్రెసిడెంట్‌ అవార్డులతో పాటు 37 రాష్ట్ర, జాతీయ, అంతర్జాతీయ అవార్డులతో పాటు 2023లో భారత ప్రభుత్వం అందించే పద్మశ్రీ అవార్డుకు ఎంపికై, ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.

## మూలాలు

వర్గం:పద్మశ్రీ పురస్కార గ్రహీతలు
వర్గం:1945 జననాలు
వర్గం:హైదరాబాదు వైద్యులు
గౌరీ నంద

**గౌరీ నంద** (జననం 1989 ఆగస్టు 3) భారతీయ నటి. ఆమె మలయాళం, తమిళం సినిమాలతో పాటు తెలుగు చలనచిత్రాలలోనూ నటించింది. 2020లో వచ్చిన అయ్యప్పనుమ్ కోషియుమ్ చిత్రంలో ఆమె నటనకు మంచి గుర్తింపు వచ్చింది.

2015లో సముద్రఖని దర్శకత్వం వహించిన **[[జెండాపై కపిరాజు (సినిమా)|జెండాపై కపిరాజు]]** చిత్రంతో తెలుగులో గౌరీ నంద అరంగేట్రం చేసింది. ఈ చిత్రం ఏకకాలంలో తమిళంలో *నిమింధు నిల్* గా రూపొందించారు. ఇది గౌరీ నంద తమిళ మొదటి చిత్రం.

## ఫిల్మోగ్రఫీ

## మూలాలు

వర్గం:1989 జననాలు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
కమలేశ్ డి.పటేల్

**కమలేశ్ డి.పటేల్** గుజరాత్ రాష్ట్రానికి చెందిన ధ్యాన గురువు. ఆయనకు భారత ప్రభుత్వం 2023లో పద్మ భూషణ్ అవార్డును ప్రకటించగా, ఆయన ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.

## జీవిత విశేషాలు
కమలేష్ డి పటేల్ గుజరాత్ రాష్ట్రం, అహ్మదాబాద్‌లో 1956లో జన్మించాడు. ఆయన ఫార్మసీ విద్యార్థిగా ఉన్న సమయంలోనే రాజయోగ ధ్యానం మొదలుపెట్టి గురువు రామచంద్ర (బాపూజీ) దగ్గర 1976 నుంచి సాధన ఆరంభించాడు. కమలేష్ అహ్మదాబాద్ ఫార్మసీలో గ్రాడ్యుయేషన్ చేశాక న్యూయార్క్ లో పీజీ చేసి అక్కడే ఫార్మా వ్యాపారం ప్రారంభించాడు.   1983లో గురువు రామచంద్ర (బాపూజీ) మరణంతో అధ్యక్షుడిగా పార్థసారథి రాజగోపాలాచారి(చారిజీ) బాధ్యతలు చేపట్టాక ఆయనతో కలిసి 2003 నుంచి శ్రీరామచంద్ర మిషన్ కార్యకలాపాల్లో భాగస్వామి అయ్యాడు. 

కమలేష్ డి పటేల్ 2014 నుంచి శ్రీరామచంద్ర మిషన్ అధ్యక్షుడిగా కొనసాగుతూ భారత్ తో పాటు అమెరికాలోని వేర్వేరు ప్రాంతాల్లో ఆధ్యాత్మిక కార్యశాలలు నిర్వహించాడు. రంగారెడ్డి జిల్లా నందిగామ మండలంలో చెగూరులో 1400 ఎకరాల్లో శ్రీరామ చంద్ర మిషన్ (కన్హా శాంతివనం) విస్తరించాడు. ఆయన రాసిన ది హార్టుల్నెస్ వే పుస్తకానికి విశేష ఆదరణ లభించింది.
## పురస్కారాలు
* పద్మ భూషణ్ (2023)

## మూలాలు

వర్గం:పద్మభూషణ పురస్కార గ్రహీతలు
వర్గం:1956 జననాలు
ప్రకాష్ చంద్ర సూద్

**ప్రకాష్ చంద్రసూద్** భారతదేశానికి చెందిన ఆచార్యుడు. ఆయనకు భారత ప్రభుత్వం 2023లో పద్మశ్రీ అవార్డును ప్రకటించగా, ఆయన ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.

## మూలాలు

వర్గం:పద్మశ్రీ పురస్కార గ్రహీతలు
వర్గం:1928 జననాలు
వర్గం:జీవిస్తున్న ప్రజలు
వఝా సీతారామశర్మ

పైగంబర కవులలో కమలాకాంత్ఒక‌రు. దేవీప్రియ, సుగమ్‌బాబు, కిరణ్‌బాబు, ఓల్గా ల‌తో క‌లిసి 1970 ప్రాంతాల‌లో యుగసంగీతం, యుగచైతన్యం క‌వితా సంపుటాల‌ను వెలువ‌రించారు. క‌మ‌లాకాంత్క‌లం పేరు కాగా ఆయ‌న అస‌లు పేరు వ‌ఝా సీతారామ శ‌ర్మ‌.

18 ఫిబ్రవరి 1941లో గుంటూరు జిల్లా లోని చెరుకుపల్లిలో జన్మించారు. బాల్యం చెరుకుపల్లి, పల్లెకోనల్లో గడిచింది. విజయవాడలో పాఠశాల విద్యను పూర్తి చేసిన తర్వాత భారతీయ తంతి తపాలా శాఖలో 1974 వరకు పనిచేశారు. మహారాష్ట్రలోని కళ్యాణ్లో జనరల్ మేనేజర్, టెలికాం కార్యాలయంలో ఛీఫ్ అకౌంట్స్ మేనేజర్గా 1995 నుంచి పనిచేస్తూ, ఏప్రిల్ 1998లో పదవీ విరమణ చేశారు. ప్రస్తుతం ముంబై లోని థానేలో స్థిరనివాసం ఏర్పర్చుకున్నారు. 2023 ఏప్రిల్‌లో క‌న్నుమూశారు. 

సమాజాన్ని పట్టి పీడిస్తున్న అనేకానేక సామాజిక సమస్యలు ఇతివృత్తంగా 1960-74 ప్రాంతాలలో ఆయన రచించిన కథలు పలు పత్రికలలో ప్రచురితమయ్యాయి. ముగింపు లేని కథ, జీవితంలో మలుపు, బొమ్మ బొరుసు, జీవన స్పర్శ కథా సంపుటాలను; శాంత పెళ్ళి, ఆ కథ అంతే, మమత మానవత నవలలను, అసమబాహు త్రిభుజం కవితా సంపుటిని వికాస ధాత్రి డిజిటల్పుస్తకాలుగా ప్రచురించింది. కథలు, కవితలు, నవలలన్నిటితో కమలాకాంత్ సాహిత్యం పుస్తకాన్ని జనవరి 2023లో వికాస ధాత్రి ప్రచురించింది.
తెలుగు విశ్వవిద్యాలయము - సాహితీ పురస్కారాలు (2018)

పొట్టి శ్రీరాములు తెలుగు విశ్వవిద్యాలయము భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు సాహిత్యంలో వెలువడిన ఉత్తమ గ్రంథాలకు సాహితీ పురస్కారాలు అందజేస్తారు.

1990 నుండి ప్రారంభమైన ఈ పురస్కారంలో రూ. 20,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరిస్తారు.

## పురస్కార గ్రహీతలు
2018 సంవత్సర సాహితీ పురస్కారానికి ఎంపిక చేసిన 10 ఉత్తమ గ్రంథాల వివరాలు 2021 అక్టోరు 21న ప్రకటించబడ్డాయి. 2021, అక్టోబరు 29వ తేదీన తెలుగు విశ్వవిద్యాలయంలోని ఎన్టీఆర్‌ కళామందిరంలో జరిగిన పురస్కారాల ప్రదానోత్సవ కార్యక్రమంలో ఉపకులపతి ఆచార్య తంగెడ కిషన్‌రావు ఈ సాహితీ పురస్కారాలను ప్రదానం చేశారు. ఈ కార్యక్రమంలో మణిపూర్ కేంద్రీయ విశ్వవిద్యాలయం ఉపకులపతి ఆచార్య తిరుపతిరావు, ఆచార్య కొలకలూరి ఇనాక్, మేడ్చెల్ జిల్లా అదనపు కలెక్టర్ డా. ఏనుగు నరసింహారెడ్డి తదితరులు పాల్గొన్నారు.

## ఇవికూడా చూడండి
* తెలుగు విశ్వవిద్యాలయం
* కీర్తి పురస్కారాలు
* ప్రతిభా పురస్కారాలు
* సాహితీ పురస్కారాలు
* విశిష్ట పురస్కారాలు
* రంగస్థల యువ పురస్కారం

## మూలాలు

వర్గం:పురస్కారాలు
వర్గం:తెలుగు విశ్వవిద్యాలయ పురస్కారాలు
ఎస్.ఎం.ఏ.ఖాదిర్

thumb|సంగీత విద్వాంసుడు ఎస్.ఎం.ఏ.ఖాదిర్

ఎస్.ఎం.ఏ.ఖాదిర్ తమిళనాడులోని నాగూర్ దర్గా సూఫీ ఆస్థాన విద్వాంసుడు . అతను తమిళనాడు లోని   కొద్దిమంది ముస్లిం కర్ణాటక గాయకులలో ఆయన ఒకడు.

## జీవిత విశేషాలు
ఎస్.ఎం.ఏ ఖాదిర్  సంపన్న కుటుంబంలో జన్మించాడు. తమిళనాడులోని నాగపట్టణంలో స్కూలు విద్య పూర్తవగానే  అతని బంధువు హార్మోనియం విద్వాంసుడైన విద్వాన్ దావూద్ మియా ఖాన్ సాహెబ్ వద్ద  సంగీతం నేర్చుకున్నాడు. దర్గా ఆస్థాన విద్వాంసుడుగా 1952 లో నియమితులై 2014 లో మరణించే వరకు కొనసాగాడు.  షాహుల్ హమీద్ మీరా సూఫీని స్మరిస్తూ దర్గాలోని అమ్మా సాహిబ్ వలియుల్లా సమాధి ఎదుటే కూర్చొని చాలా పాత తమిళ ఇస్లామిక్ కీర్తనలను పాడేవారు. సంపన్నుడైనప్పటికీ దర్గా వాళ్లిచ్చే 101 రూపాయల జీతాన్నే గౌరవంగా తీసుకునేవాడు. అతను ఇతర గుడుల్లో దేవాలయాల్లో కూడా పాడేవాడు. 1952 నుండి తాను పాడిన కీర్తనల ఆల్బమ్ కూడా తెచ్చారు. అతని మొదటి ఆల్బం "ఎన్ముగం పెరుమాయ నాగూర్ మీరా". 7 వ శతాబ్దంలోని కాసిమ్ పులావర్ ఇస్లామిక తమిళ సాహిత్యం "సీర పురాణం " తిరుప్పగళ్ ,కూనంగుడి మస్తాన్ సాహెబ్ రాసిన పాటలు పాడేవాడు. భారవి రాగంలో "చేతులారా" పంతువరాళి రాగంలో "వాడేరా దైవము" అనే త్యాగరాజ కృతులు కూడా ఖాదిర్ ఆల్బమ్ లో ఉన్నాయి.

తమిళ దర్గా విద్వాంసుడు తెలుగు త్యాగరాజ కృతులు ఎందుకు పాడాలి? అని కొంతమంది  అభ్యంతరాలను లేవనెత్తగా  "అన్ని మతాలను, భాషలను ఆలింగనం చేసుకోవాలి"  అనే సూఫీ షాహుల్ హమీద్ నాగూర్ సందేశాన్ని వినిపించారు.

## మూలాలు

వర్గం:సంగీత విద్వాంసులు
వర్గం:2014 మరణాలు
వర్గం:జనన సంవత్సరం తప్పిపోయినవి
ప్రభల తీర్థం (ఆంధ్రప్రదేశ్ శకటం)

thumb|పొలాలమద్యలో నుండి ప్రభలను  భక్తులు భుజాలపై మోసుకొనుచూ వెళ్లిన దృశ్యచిత్రం

**ప్రభల తీర్థం (ఆంధ్రప్రదేశ్ శకటం),** 2023 జనవరి 26న న్యూడిల్లీలో ఆంధ్రప్రదేశ్ రాష్ట్రం తరుపున గణతంత్ర దినోత్సవాలలో పాల్గొన్న ఉత్సవ శకటం. జగ్గన్నతోట ప్రభల తీర్థం అనే పేరుతో ఈ ఉత్సవాలు కోనసీమ జిల్లా, అంబాజీపేట మండలం, మొసలపల్లి శివారు జగ్గన్న కొబ్బరితోటలో మకర సంక్రమణ ఉత్తరాయణ పుణ్యకాలంలో కనుమనాడు ఈ ప్రభల తీర్థం నిర్వహిస్తారు. ఈ ఉత్సవం అత్యంత ప్రాచీనమైంది.కోనసీమ చుట్టుపక్కనున్న  90 గ్రామాలకు చెందిన ప్రభలు ఈ తీర్థంలో పాలుపంచుకుంటారు. ఈ తోటని జగ్గన్న తోటగా పిలుస్తారు. జగ్గన్నతోటలో  గుడి గానీ, గోపురం గానీ ఉండదు. 

## చరిత్ర
thumb|పొలాలమద్యలో నుండి కాలువలో ప్రభలను  భక్తులు భుజాలపై జగ్గన్నతోటకు తీసుకువెల్ళుచున్న దృశ్య చిత్రం.
ఇవి 2020 నాటికి సుమారు 400 ఏళ్లకు పైనుండి  కొనసాగుతున్నాయి. ప్రభల తీర్థంలో భక్తులు లక్షలాదిగా చుట్టుపక్కల గ్రామాల నుండి పాల్గొంటారు. ఈ ఉత్సవంలో అవాంచనీయ సంఘటనలు జరగకుండా భారీగా పోలీసుల భారీ బందోబస్తు నిర్వహిస్తారు. 11 గ్రామాల భక్తులు భారీ ప్రభలను భుజాలపై మోసుకువస్తారు. ఏకాదశ రుద్రుల కొలువైన ప్రదేశంగా జగ్గన్నతోట ప్రసిద్ధి చెందింది. కౌశిక నదిని దాటి గంగలకుర్రు, గంగలకుర్రు అగ్రహారం ప్రభలు వస్తాయి.

## అరుదైన గుర్తింపు
2022 జనవరి 26న ఢిల్లీ కర్తవ్యపథ్‌లో జరిగిన 74వ భారత గణతంత్ర దినోత్సవ వేడుకల్లో ఆంధ్రప్రదేశ్ ప్రభుత్వ తరుపున మొదటిసారిగా పాల్గొన్న శకటం అందరిని దృష్టిని ఆకట్టుకుంది.ఈ సందర్భంగా ఎర్రకోట వరకు సాగిన త్రివిద దళాల సైనిక కవాతులు, కేంద్ర, రాష్ట్ర శకటాల ప్రదర్శనలు, వైమానిక విన్యాసాలు ఉత్సవంలో  17 రాష్ట్రాలు, 6 కేంద్ర ప్రభుత్వ శాఖల శకటాల ప్రదర్శన నిర్వహించారు. దక్షిణ భారతదేశం నుంచి ఆంధ్రప్రదేశ్, కేరళ, తమిళనాడు రాష్ట్రాలకు అవకాశాలు దక్కాయి. ప్రభల తీర్థం సంస్కృతితో ఏపీ శకటాన్ని తీర్చి దిద్దారు. ప్రభల తీర్థానికి అంతర్జాతీయ ఖ్యాతి దక్కడంపై కోనసీమ జిల్లా, అంబాజిపేట మండలం గంగకులకూరు అగ్రహారం గ్రామస్తులు ఆనందం వ్యక్తపరచారు.ఈ సందర్బంగా కేంద్ర, రాష్ట్ర ప్రభుత్వాలకు కృతజ్ఞత తెలిపారు. 

## మూలాలు

## వెలుపలి లంకెలు

వర్గం:ఉత్సవాలు
వర్గం:భారత ప్రభుత్వ ఉత్సవాలు
గోఫర్ వృక్షం

గోఫర్ వృక్షం/గోఫర్ చెక్క  అనేది నోహ్ యొక్క ఓడను నిర్మించడానికి ఉపయోగించే పదార్థంగా ఉపయోగించినట్లు బైబిల్‌లో ఒకసారి వాడిన పదం. ఆదికాండము 6:14 ప్రకారం గోఫర్ ఆర్క్ ను నిర్మించమని  నోహ్  ను సూచించినట్లు ప్రస్తావన ఉంది.  దీనిని సాధారణంగా గోఫర్ వుడ్ అని లిప్యంతరీకరించారు, ఈ పదాన్ని బైబిల్ లేదా సాధారణంగా హీబ్రూ భాషలో ఉపయోగించరు. కొన్ని ఆంగ్ల బైబిళ్లు అనువాదాన్ని ప్రయత్నించినప్పటికీ, కింగ్ జేమ్స్ వెర్షన్ (17వ శతాబ్దం) వంటి పాత ఆంగ్ల అనువాదాలు దానిని అనువదించలేదు. ఈ పదానికి  గోఫర్ అని పిలువబడే ఉత్తర అమెరికా జంతువుతో సంబంధం లేదు.

నోవా ఈ వృక్షం కొయ్యతో ఆర్క్ నావను నిర్మించి, ప్రళయకాలంలో ప్రాణులను కాపాడినట్లు గాథ.  ఇటీవల కేరళలోని పడమట కనుమల్లో, పాలక్కాడుకు దక్షిణభాగంలో ఒకచోట 38 చెట్లను అటవీశాఖ కనుగొని, కాపాడుతోంది.  ఈ వృక్షాలు ఒకప్రాంతానికి, నిక్కచ్చిగా అక్కడీకే పరిమితమయి వృద్ధి చెందుతాయి. పెరూ సతత హరితారణ్యాలలో ఈ వృక్షాలు సమృద్ధిగా  కనిపిస్తాయి. మనదేశంలో పూర్వం పశ్చిమ కనుమల్లో, తమిళదేశ, మళయాళదేశ అడవులు దండిగా ఉండేవి. విచక్షణా రహితంగా ఈ వృక్షాలు పెరిగే ప్రదేశాల్లో మానవ చొరబాట్ల వల్ల ఇవి అంతరించిపోయాయి. 

## మూలాలు

## బాహ్య లంకెలు

* Gopherwood and Construction of the Ark 
* The Free Dictionary - "Gopherwood" (giving a definition of *Cladrastis kentukea*)

వర్గం:చెట్లు
షహ్రాన్ మార్కెట్

**షహ్రాన్ బజార్** అనేది తెలంగాణ రాష్ట్ర రాజధాని హైదరాబాద్‌లోని ఒక ప్రాంతం. ఇది చార్మినార్, లాడ్ బజార్ ప్రాంతాల సమీపంలో ఉంది. భారతదేశంలో పేరెన్నికగల దుకాణాలు ఈ ప్రాంతంలో ఉన్నాయి. హైదరాబాదీ హలీమ్, ఇతర ఆహారాలకు ప్రసిద్ధి చెందిన ప్రక్కనే ఉన్న షహ్రాన్ రెస్టారెంట్ పేరుమీదుగా ఈ ప్రాంతానికి ఆ పేరు వచ్చింది.

## వాణిజ్యప్రాంతం
ఈ ప్రాంతంలో ప్రత్యేకంగా బురఖా, హిజాబ్ సంబంధిత దుస్తులు, ఇతర సామగ్రికి సంబంధించిన దుకాణాలు ఉన్నాయి. ముడిసరుకును దిగుమతి చేసుకుని, తయారీ పరిశ్రమను కలిగి ఉంది. ఇక్కడ తయారు చేసిన బురఖా, హిజాబ్‌లు ప్రపంచవ్యాప్తంగా ఎగుమతి చేయబడుతున్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో షహ్రాన్ మార్కెట్ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలో జేమ్స్ స్ట్రీట్ రైల్వే స్టేషను, సికింద్రాబాద్ రైల్వే స్టేషను ఉన్నాయి.

## మూలాలు

వర్గం:హైదరాబాదులోని ప్రాంతాలు
తెలంగాణ: ది స్టేట్ ఆఫ్ అఫైర్స్ (పుస్తకం)

**తెలంగాణ: ది స్టేట్ ఆఫ్ అఫైర్స్** అనేది ఎం. భరత్ భూషణ్, ఎన్. వేణుగోపాల్ సంపాదకత్వం వహించిన పుస్తకం. తెలంగాణ ప్రత్యేక రాష్ట్ర ఏర్పాటు డిమాండ్‌లోని హేతుబద్ధతను గురించి వివరించిన పుస్తకమిది.

## నేపథ్యం
తెలంగాణ ఉద్యమ చరిత్ర, పరిణామాలపై విభిన్న దృక్కోణాలను ఒకచోట చేర్చే నిరాడంబరమైన ప్రయత్నంతో ఈ పుస్తకం వెలువడింది. ప్రాంతీయ వివక్ష, గుర్తింపు, దాని నిర్మాణ సమస్యల గురించి ఈ పుస్తకంలో విశ్లేషించబడింది.

## సారాంశం
1969 జై తెలంగాణ ఉద్యమం, విభజన కోసం ఈ ఉద్యమాన్ని ఉధృతం చేయడంలో ఎన్నికల పాత్ర, రాజకీయ అస్తిత్వాలుగా సినీ తారల ఆగమనం, తెలంగాణలోని కళారంగం వంటి అంశాలపై డంకన్ బి. ఫారెస్టర్, ఎన్ వేణుగోపాల్, ఎం భరత్ భూషణ్, డీన్ ఇ. మెక్‌హెన్రీ జూనియర్, కె నరేష్ కుమార్, ఎస్‌వి శ్రీనివాస్, రాధికా రాజమణి మొదలైన వారు రాసిన వ్యాసాలు, పరిశోధన-ఆధారిత రచనలు ఈ సంకలనంలో ఉన్నాయి. వీటితోపాటు పివి నరసింహారావు రాసిన *గొల్ల రామవ్వ*, అల్లం రాజయ్య రాసిన *భూమి* అనే చిన్న కథల అనువాదాలు కూడా ఈ పుస్తకంలో ఉన్నాయి.

## మూలాలు

వర్గం:తెలంగాణ ఉద్యమం
వర్గం:2009 పుస్తకాలు
వర్గం:తెలుగు పుస్తకాలు
కందరెడ్డి

**కందరెడ్డి (సత్తి భాస్కర రెడ్ఢి)**, తూర్పు గోదావరి జిల్లా, కడియం మండలం దుళ్ళ గ్రామానికి చెందిన ఆదర్శ రైతు.  ఆ గ్రామంలో అతను కోసం వెళ్లినవారు సత్తిరెడ్డి ఇల్లు ఎక్కడ అని అడిగితే తెలియదంటారు.అదే కందరెడ్డి ఇల్లు ఎక్కడ అని అడిగితే చిన్న పిల్లలుతె సహా అదిగో కాటన్ దొర విగ్రహం ఎదురు మేడ అని చెపుతారు.దానికి కారణం ధవళేశ్వరం ఆనకట్టను నిర్మించిన కాటన్ విగ్రహం స్వంతంగా కందరెడ్డి ఇంటివద్ద నిర్మించి, ప్రతి సంవత్సరం జయంతి ఉత్సవాలు జరుపుతాడు. ఆంధ్రప్రదేశ్ రాష్ట్రంలో కందపంట పండించటంలో పేరొందిన రైతు. ఇతను అసలు పేరు సత్తి భాస్కరరెడ్డి. 

## కష్టాల సత్తిరెడ్డి

అసలు సత్తిరెడ్డి భాస్కరరెడ్డి తల్లిదండ్రులు స్వంతవూరు రావులపాలెం.ఆ గ్రామంలో వీరు నిరుపేద కుటుంబీకులు. భాస్కరరెడ్డి చదువుకోవటానికి  పరిస్థితులు కలసిరాలేదు.ఇల్లు గడవటానికి ఆ గ్రామానికి చెందిన మోతుబరి దగ్గర పాలికాపుగా 11 సంవత్సరాల వయస్సులో నెలకు 15 రుపాయల జీతంపై పనికి కుదిరాడు.అతని పేదరికపై కసిపెంచుకున్నాడు.తను రైతు కూలిగా జీవించకూడదనే ఆశయంతో 5 సంవత్సరాలు పాలెకాపుగా పనిచేసి, వ్వవసాయంలో అన్ని మెలుకువలు పసిగట్టాడు.16 సంవత్సరాల వయస్సులో రావులపాలెంలో తన స్తోమతకు తగినవిధంగా ఒక అర ఎకరం పొలం కౌలుకు తీసుకున్నాడు.అలా నాలుగు సంవత్సరాలు గడిచాక తిరిగి కష్టాలు తలెత్తాయి.కౌలుకు భూమి దొరకని పరిస్థితి.అలాంటి పరిస్థితులలో దుళ్ల గ్రామానికి మకాం మార్చాడు. కసితో రెండుకరాలు భూమిని కౌలుకు తీసుకుని, ఆ గ్రామంలో ఎవరూ వేయని కందపంటను దానిలో సాగుబడి చేసాడు.తను ఊహించని పంట చేతికందింది. దానితో భాస్కరరెడ్డి ఆర్థిక కష్టాలు గట్టెక్కాయి. 

## బాస్కరరెడ్డి  కందరెడ్డిగా పేరు మారిన వైనం
దానితో వ్యవసాయంలో వెనుతిరిగి చూడలేదు.రెండు ఎకరాల నుండి 100 ఎకరాల సాగు రైతుగా ఎదిగాడు.కందసాగు భాస్కరరెడ్డి జీవితాన్ని మార్చి వేసింది. అంతటితో ఆగకుండా ప్రజలమదిలో సత్తి భాస్కరరెడ్డిని కందరెడ్డిగా మార్చింది.రాను,రాను కందపంటతో పాటు, అరటి, పెండలం, ఇతర కూరగాయలు రకాలతో కలుపుకుని ఇలా దాదాపు 20 రకాల బహుళపంటలు సాగుచేసి, ఏడాదికి పంట దిగుబడులు 200 లారీలకు పెంచాడు.ఇంత ఎదిగినా సెంటు స్వంత భూమి లేకుండా జాగత్తపడ్డాడు.ఎడాదికి అతను కౌలు రౌతులకు 50 లక్షలు కౌలుకింద చెల్లిస్తాడు.

## అవార్డులు, పురస్కారాలు
కందరెడ్డి సాధించిన విజయాలు గుర్తించిన అనేక సంస్థలు అతనిని అవార్డులతో సత్కరించాయి.పలు సామాజిక సేవా కార్యక్రమాల్లో చురుగ్గా పాల్గొని ప్రభుత్వ, ప్రైవేటు రంగ సంస్థల నుంచి పలు ప్రతిష్టాత్మకమైన పురస్కారాలతో పాటు గౌరవ డాక్టరేట్‌ పొందారు. ముప్పవరపు ఫౌండేషన్‌ ఆధ్వర్యంలో హైదరాబాద్‌లో రైతునేస్తం అవార్డుల ప్రధానోత్సవంలో ఉపరాష్ట్రపతి ఎం.వెంకయ్యనాయుడు నుంచి రైతునేస్తం అవార్డును అందుకున్నాడు. 

## సమాజసేవలో కందరెడ్డి
కందరెడ్డి అతను సంపాజించిన ఆదాయంలో 50% ఆదాయ సౌమ్మును సమీప గ్రామాలు వికలాంగుల పిల్లలకు బస్సు పాసులు ఉచితంగా అందిస్తాడు. మూడు గ్రామాలు పేదరైతులకు ట్రాక్టర్లు అందచేసాడు.కరోనా సమయంలో నిత్యావసర వస్తువులు అనేకమందికి అందిచ్చాడు. దుళ్ళ  గ్రామంతో పాటు మురమండ, వీరవరం, ఆలమూరు మండలం చొప్పెల్ల వంటి పరిసర గ్రామాల్లో పార్కులు, ఆలయాల అభివృద్ధికి విరాళాలు అందజేసాడు. 

## మూలాలు

## వెలుపలి లంకెలు

వర్గం:వ్యవసాయం
వర్గం:తూర్పు గోదావరి జిల్లా వ్యక్తులు
వర్గం:పురస్కార గ్రహీతలు
శ్రీనివాస్ వరదన్

**శతమంగళం రంగ అయ్యంగార్ శ్రీనివాస వరదన్** (ఆంగ్లం: S. R. Srinivasa Varadhan; 1940 జనవరి 2) భారతీయ అమెరికన్ గణిత శాస్త్రజ్ఞుడు. 20వ శతాబ్దపు అత్యంత ప్రభావవంతమైన గణిత శాస్త్రజ్ఞులలో ఒకరిగా విస్తృతంగా గుర్తింపు పొందాడు.

ఆయన సంభావ్యత సిద్ధాంతానికి తన ప్రాథమిక సహకారానికి ప్రసిద్ధి చెందాడు. నార్వేజియన్ అకాడమీ ఆఫ్ సైన్సెస్ అండ్ లెటర్స్ 2007 ఆయనకు అబెల్ ప్రైజ్ని అందజేసాయి. దీంతో ఆసియా ఖండంలోనే ఈ ప్రైజ్ గెలుచుకున్న మొదటి వ్యక్తిగా శ్రీనివాస్ వరదన్ గుర్తింపుపొందాడు.

గణిత శాస్త్రవేత్త ఎస్.ఆర్. శ్రీనివాస్ వరదన్‌ను పద్మవిభూషణ్‌తో 2023లో భారత ప్రభుత్వం సత్కరించింది.

## బాల్యం, విద్య
చెన్నైలో (అప్పటి మద్రాసు) హిందూ తమిళ బ్రాహ్మణ అయ్యంగార్ కుటుంబంలో శ్రీనివాస్ వరదన్ 1940 జనవరి 2న జన్మించాడు. మద్రాస్ విశ్వవిద్యాలయం నుండి 1960లో మాస్టర్స్ డిగ్రీని పొందిన శ్రీనివాస్ వరదన్ కలకత్తాలోని ఇండియన్ స్టాటిస్టికల్ ఇన్స్టిట్యూట్ (ISI) నుండి 1963లో సి ఆర్ రావు ఆధ్వర్యంలో డాక్టరేట్ పొందాడు. 1956–1963 మధ్యకాలంలో ISI లోని ప్రసిద్ధ నలుగురిలో ఆయన ఒకడు కాగా ఇతరులు ఆర్. రంగారావు, కె. ఆర్. పార్థసారథి, వీరవల్లి ఎస్. వరదరాజన్.

## కెరీర్
1963లో శ్రీనివాస్ వరదన్ భారతదేశం నుండి న్యూయార్క్‌లోని కొరెంట్ ఇన్‌స్టిట్యూట్‌కు పోస్ట్‌డాక్టోరల్ ఫెలోగా వెళ్ళాడు. అతను ప్రస్తుతం గణితశాస్త్ర ప్రొఫెసర్, ఫ్రాంక్ జె గౌల్డ్ కౌరెంట్ ఇన్‌స్టిట్యూట్ ఆఫ్ మ్యాథమెటికల్ సైన్సెస్‌లో సైన్స్ ప్రొఫెసర్‌గా ఉన్నాడు.

## గుర్తింపు

* 1994లో బిర్‌ఖోఫ్ ప్రైజ్
* 1995లో మార్గరెట్, హెర్మన్ సోకోల్ అవార్డు, న్యూయార్క్ యూనివర్శిటీ 
* 1996లో లెరోయ్ పి స్టీల్ ప్రైజ్‌, అమెరికన్ మ్యాథమెటికల్ సొసైటీ
* 2007లో అబెల్ బహుమతి
* 2008లో పద్మభూషణ్‌, భారత ప్రభుత్వం
* 2010లో నేషనల్ మెడల్ ఆఫ్ సైన్స్, యునైటెడ్ స్టేట్స్ ప్రభుత్వం
* 2023లో భారతదేశపు రెండవ అత్యున్నత పౌర పురస్కారం పద్మవిభూషణ్

## మూలాలు


వర్గం:1940 జననాలు
వర్గం:పద్మ పురస్కారాలు
వర్గం:భారతీయ గణిత శాస్త్రవేత్తలు
వర్గం:గణిత శాస్త్రము
వర్గం:ప్రపంచ ప్రఖ్యాత శాస్త్రవేత్తలు
జస్వాన్-ప్రాగ్‌పూర్ శాసనసభ నియోజకవర్గం

**జస్వాన్-ప్రాగ్‌పూర్ శాసనసభ నియోజకవర్గం** హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం కాంగ్రా జిల్లా, హమీర్‌పూర్ లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.
## ఎన్నికైన సభ్యులు

## మూలాలు

వర్గం:హిమాచల్ ప్రదేశ్ శాసనసభ నియోజకవర్గాలు
భారత సార్వత్రిక ఎన్నికల జాబితా

భారతదేశ వయోజన పౌరులందరు, వారివారి నియోజకవర్గాలలో నిలబడిన అభ్యర్థుల సమితి నుండి ఓటు వేయడం ద్వారా లోక్‌సభకు (హౌస్ ఆఫ్ ది పీపుల్) లేదాదిగువ సభ భారత పార్లమెంటుకు సభ్యులు ఎన్నుకుంటారు. ప్రతి వయోజన పౌరుడు వారి నియోజకవర్గంలో మాత్రమే ఓటు వేయగలరు. లోక్‌సభ ఎన్నికల్లో గెలుపొందిన అభ్యర్థులను 'పార్లమెంటు సభ్యుడు' అని పిలుస్తారు. ప్రధానమంత్రి నేతృత్వం లోని కేంద్ర మంత్రిమండలి సలహా మేరకు రాష్ట్రపతి పార్లమెంటును రద్దు చేసే వరకు ఐదేళ్ల పాటు వారిస్థానాల్లో కొనసాగుతారు. లోక్‌సభ సభ్యులు న్యూఢిల్లీ లోని సంసద్ భవన్‌లో లోక్‌సభ స్పీకర్ అధ్యక్షతన చర్చించి, మెజారిటీ సభ్యుల ఆమోదం ద్వారా కొత్త చట్టాలను రూపొందించడం, భారతదేశ పౌరులందరిపై ప్రభావం చూపే ప్రస్తుత చట్టాలను తొలగించడం లేదా సవరించి మెరుగు పరచడం వంటి విషయాలపై సభ సమావేశమవుతుంది. లోక్‌సభకు సభ్యులను ఎన్నుకునేందుకు ఐదేళ్లకు ఒకసారి ఎన్నికలు జరుగుతాయి. లోక్‌సభకు మొదటి ఎన్నికలు 1951-52 మధ్యకాలంలో జరిగాయి. 

## లోక్‌సభ సాధారణ ఎన్నికల జాబితా

## ఇవి కూడా చూడండి
* లోక్‌సభ
* భారతదేశంలో ఎన్నికలు
* భారత ప్రభుత్వం
* భారత పార్లమెంటు
* భారత రాష్ట్రపతి ఎన్నికల జాబితా
* భారత ఉపరాష్ట్రపతి ఎన్నికల జాబితా
* రాజ్యసభ ఎన్నికల జాబితా
* భారత రాష్ట్ర శాసనసభ ఎన్నికల జాబితా
* పార్లమెంటు సభ్యుడు

## మూలాలు

## వెలుపలి లంకెలు


వర్గం:భారతదేశ రాజకీయాలకు సంబంధించిన జాబితాలు
వర్గం:జాబితాలు
వర్గం:భారతదేశంలో ఎన్నికలు
వర్గం:భారతదేశ ఎన్నికలకు సంబందించిన జాబితాలు
వేముగంటి

**వేముగంటి** తెలుగువారిలో కొందరి ఇంటిపేరు.

* వేముగంటి నరసింహాచార్యులు, తెలంగాణలోని సిద్ధిపేట ప్రాంతానికి చెందిన విద్వత్కవి. 
* గీతా కశ్యప్ వేముగంటి, భారతీయ ఓక్యులర్ పాథాలజిస్ట్, ఎల్వీ ప్రసాద్ కంటి ఆసుపత్రి (ఎల్విపిఇఐ) ఆప్తాల్మిక్ పాథాలజీ సర్వీస్, స్టెమ్ సెల్ లాబొరేటరీలో విభాగాధిపతి...

వర్గం:ఇంటిపేర్లు